Strazbur dao ultimatum bh. vlastima - Istok\nSTRAZBUR – Evropski sud za ljudska prava u Strazburu dao je rok BiH da se implementira odluka “Sejdić i Finci”.\n“Odlučili smo nastaviti ispitivanje ovih slučajeva na sastanku u septembru ne bi li se do tada mogao postići opipljiv napredak i potvrdila njihova spremnost da preduzmu nove radnje kako bi obezbijedili da tužena država u potpunosti i efikasno poštuje svoje obaveze koje proizlaze iz presuda Suda”, navode iz Suda u Starzburu.\nSve zbog tvog šefa dezertera, švercera OHR nismo ukinuli\nImenovanje novog visokog predstavnika u BiH Kristiana Šmita pokrenulo je lavinu komentara na društvenim mrežama. Milan Tegeltija, bivši predsjednik VSTS-a BiH, a danas savjetnik člana ... Read More\nUdruženje „BABY STEPS “ u okviru projekta „Borba protiv korupcije u porodilištima“ izvršilo je istraživanje postojanja i uzroka korupcije u porodilištima na prostoru cijele BiH. ... Read More\nPredsjedavajući Predsjedništva BiH Milorad Dodik izjavio je da Republika Srpska ne prihvata imenovanje njemačkog diplomate Kristijana Šmita za visokog predstavnika u BiH, niti bilo kakve ... Read More\nNEWER POSTIgokea, Spars i Borac izbačeni iz lige\nOLDER POSTU Srpskoj preminula jedna osoba, još 16 zaraženih


Izetbegović: U Srpskoj nisu ugroženi, kupuju vreme - Društvo - Dnevni list Danas\nPočetna » Društvo » Izetbegović: U Srpskoj nisu ugroženi, kupuju vreme\nIzetbegović: U Srpskoj nisu ugroženi, kupuju vreme\nKoje je to pravo ugroženo srpskim predstavnicima? Pravo da negiraju genocid, pravo da slave ratne zločince, pravo na jedan aparthejd koji živimo u Republici Srpskoj, kazao je predsednik SDA Bakir Izetbegović danas posle sednice parlametarnih grupa u Republici Srpskoj i odluke da bojkotuju rad instituacija BiH.\nNajuticajniji političar u BiH Izetbegović je komentarisao stav poslaničkih grupa u Skupštini RS da zbog odluke odlazećeg visokog predsravnika Valentina Incka da nametne dopunu Zakona u vezi sa zabranom i kažnjavanjem negiranja genocida bojkotuju rad u institucijama BiH.\n„U RS imamo 20 posto ne-Srba, a samo je tri posto na rukovodećim funkcijamaU RS je Bošnjacima zabranjen bosanski jezik, u RS se osveštavaju, dakle imaju srpske slave pravoslavne, državne institucije, škole“, kazao je Izetbegović osuđujući stav poslanika RS: „Oni misle da su ugroženi? Kažu da bi želeli da se dogovorimo, da se ništa ne nameće. Sve možemo da se dogovorimo, ovo sve što sam nabrojao i još mnogo toga. Jedno vreme će da prave krizu i onda će da odustanu, jer nisu u pravu.“\nPredstavnici Republike Srpske od sutra neće učestvovati u radu zajedničkih institucija, saopšteno je na konferenciji za novinare nakon sastanka koji su u Banjaluci održali predsednici svih parlamentarnih stranaka.\nSednicu je sazvao predsednik Skupštine Republike Srpske Nedeljko Čubrilović povodom odluke Incka o zakonu o negoranju genocida.\nČublilović je poručio je da su parlamentarske stranke sa sedištem u Republici Srpskoj odbacile odluke visokog predstavnika i smatraju ih neprihvatljivim i ništavnim. Didao je kako je zaključeno da u ovom trenutku ne postoje uslovi za rad srpskih predstavnika u zajedničkim institucijama u Bosni i Hercegovini – Predsedništvu, Parlamentarnoj skupštini i Savetu ministara.\nBakir IzetbegovićBiHBojkotgenocid u srebreniciRepublika SrpskaSkupština republike srpskeSarajevo\n3 reagovanja na “Izetbegović: U Srpskoj nisu ugroženi, kupuju vreme”\n26. jula 2021. u 21.59\nDakle, odlučeno je da započne „početak kraja BiH“. Nadam se da će biti manje krvavo nego poslednji put kada je jedan Izetbegović objašnjavao Srbima šta je dobro za njih…\n26. jula 2021. u 23.39\nPresudom da je u Srebrenici pocinjen genocid relativizira se taj pojam koji je isti i za genocid nad Jevrejima od strane nacisticke nemacke,genocid nad Jermenima od strane Turske u 1.sv.ratu, itd.Za 50-100godina ljudi ce te zlocine izjednaciti sa zlocinom u Srebrnici za koji se moze uvesti pojam lokalnog (ogranicenog) genocida za razliku od sistematskog unistenje jednog naroda(jevreja)na celoj teritoriji gde su nacisti imali vlast.\nSto se tice principijelnosti o osudi genocida, treba postaviti pitanje zasto Bosnjaci nece da osude genocid Turske nad Jermenima kada je ubijeno preko milion Jermena u vrlo kratkom vremenu.\n27. jula 2021. u 00.05\nNema 20%, jedva oko 5 %\nRočište u postupku protiv bivšeg pripadnika OVK Saljiha Mustafe, koje je trebalo da bude održano danas pred Specijalizovanim većima Koosva u Hagu, otkazano je.


Holandski univerzitet paralisan posle infekcije sistema ransomwareom\nVesti, 30.12.2019, 03:29 AM\nUniverzitet u Mastrihtu, u holandskoj provinciji Limburg, jedna je od poslednjih žrtava ransomwarea. Nepoznati napadači uspeli su da hakuju Windows sisteme holandskog univerziteta 23. decembra, a dan kasnije univerzitet je objavio da su sve njihove email usluge kompromitovane pošto su “skoro svi Windows sistemi” inficirani ransomwareom.\nZaposleni na univerzitetu radili su dan i noć kako bi se situacija stavila pod kontrolu posle napada, saopštio je univerzitet 27. decembra, objašnjavajući da ulaže velike napore da umanji posledice napada na zaposlene u obrazovanju i istraživanju i studente.\nNisu navedeni detalji o vrsti ransomwarea koji je inficirao uređaje, kao ni o odgovornima za napad. Univerzitet nije mogao da potvrdi da li su napadači imali pristup podacima, kao ni da li su izvukli bilo kakve informacije pre nego što je infekcija ransomwarea zaključala sisteme.\n„UM trenutno radi na rešenju. Preduzete su dodatne mere radi zaštite (naučnih) podataka. UM istražuje da li su napadači imali pristup tim podacima. Nejasno je koliko vremena UM-u treba da nađe rešenje, ali svakako će biti potrebno neko vreme da sistemi ponovo u potpunosti profunkcionišu“, kaže se u saopštenju univerziteta.\nPolicija je odmah obaveštena o napadu, a univerzitet sada sarađuje sa svojim i nezavisnim stručnjacima stručnjacima u istrazi i na oporavku sistema.\nSvi sistemi trenutno su offline, a univerzitet očekuje da će ih vratiti uskoro.\nS obzirom na veličinu i obim napada, još uvek nije moguće proceniti kada će se to dogoditi.\n“Iz istog razloga nije moguće sa apsolutnom sigurnošću tvrditi koji su sistemi pogođeni a koji ne. Ovo zahteva dodatnu istragu”, objasnili su sa univerziteta.\nUniverzitet kaže da će privremene linije za pomoć studentima i zaposlenima uskoro početi sa radom. Sve zgrade biće otvorene od 2. januara.


Pogledajte kako će izgledati naselje 'Nova Ilidža'!\nNaslovnica Sarajevo Ilidža Pogledajte kako će izgledati naselje ‘Nova Ilidža’!\nPogledajte kako će izgledati naselje ‘Nova Ilidža’!\nIlidža – Rezidencijalno naselje, stambene zone, poslovni centri, parkovi, šetališta i još mnogo sadržaja futurističkog izgleda, mogli bi u bližoj budućnosti da promijene izgled sarajevske opštine Ilidža. Naime, u zelenoj oazi Sarajeva, na desnoj obali rijeke Željeznice i podno planine Igman, planirana je izgradnja modernog naselja “Nova Ilidža” procijenjene vrijednosti 4 mlrd KM!\nOpštinsko vijeće je ranije donijelo odluku o izradi Regulacionog plana “Nova Ilidža 1”, na površini koja obuhvata 42,3 ha, “Nova Ilidža 2”, površine 23 ha i Regulacionog plana “Nova Ilidža 3” obuhvata 53,7 ha.\nPrema riječima načelnika Memića, “Nova Ilidža” će biti moderno naselje za 40.000 stanovnika koje će se prostirati na desnoj obali rijeke Željeznice od termalne Rivijere do entitetske linije sa Vojkovićima.\nProjekat nudi samoodrživost, raznolikost sadržaja, nov kvalitet stanovanja, regionalne poslovne centre, luksuzne stanove i hotele, uređene parkove, šetališta.\n“Nova Ilidža” je zamišljena kao mjesto kvalitetnog životnog prostora, poslovanja i kulturnih sadržaja.\nPrema glavnom projektu, moderno naselje činiće više zona i u njemu bi, između ostalog, trebalo da se smjeste rezidencijalno naselje okruženo parkovskom površinom, kao najkvalitetnijom vrstom stanovanja, regionalni poslovni centar, muzejski park, naselje uz park, stambene zone i mnogi drugi sadžaji. Zona A je najveća stambena zona “Nove Ilidže” sa otvorenim i osunčanim blokovima orijentisanim na šetališta i rijeku. U južnom dijelu struktura “Nove Ilidže” se usitnjava i prerasta u mini stambene četvrti.\nNačelnik opštine Ilidža dodaje da je za ulaganja u “Novu Ilidžu” zainteresovano više investitora, a samo zemljište će moći da se proda za 40 mil KM.\nJedan od ciljeva projekta je da se u poslovnu zonu “Nove Ilidže” preseli centar grada, kako bi se rasteretilo uže jezgro Sarajeva prema Ilidži.\nMnoge kompanije su zainteresovane da imaju svoje predstavništvo u sklopu „Nove Ilidže“, zbog blizine aerodroma, olimpijskih planina, turističke ponude.\nOpština Ilidža se nada prvim investitorima već sljedeće godine, a do tada bi trebalo da se omoguće određene olakšice i prilagodi još nekoliko zakona u samoj izgradnji.


SAD: Teslina vozila sa sistemom autopilota učestvovala u najviše nesreća - BH Glas\nNaslovnica Sci-Tech Auto SAD: Teslina vozila sa sistemom autopilota učestvovala u najviše nesreća\nU izvještaju koji je objavila Nacionalna uprave za sigurnost saobraćaja na autoputu (NHTSA) navodi se da su vozila Tesla učestvovala u 273 od ukupno 367 nesreća u kojima su učestvovala vozilima sa sistemom autopilota od jula 2021. godine.\nPoslije Tesle slijede vozila Honda sa ukupno 90 nesreća te Subaru, čiji su automobili sa sistemom autopilota učestvovali u deset nesreća.\nTri američke savezne države sa najviše nesreća su Kalifornija (125), Florida (34) i Teksas (33).\nU SAD-u se trenutno koristi oko 830.000 Teslinih vozila sa sistemom autopilota, te oko šest miliona Hondinih vozila u istoj kategoriji.\nU nesrećama u kojima su učestvovala ova vozila pet osoba je izgubilo život, a šest osoba je teže povrijeđeno.\nAutopilot izvršava neke radnje umjesto vozača, omogućavajući im da u dužem periodu drže ruke dalje od volana.\nBH Glas / AA / Foto: David Paul Morris / Bloomberg via Getty Images\nPrethodni članakBrisel kažnjava Srbiju zbog neuvođenja sankcija Rusiji\nNaredni članakNovi zakon o terorizmu u Švedskoj stupa na snagu 1. jula


Januar 16, 2019 13:52\nSi je u pozivu istakao da Srbija zauzima značajno mesto i igra aktivnu ulogu u saradnji kroz Forum „Pojas i put“.\n„Vi lično ste doputovali u Kinu za prvi Forum Pojas i put. Pozdravljam vašu posvećenost unapređenju naših bilateralnih veza i Inicijative Pojas i put, i unapred se radujem susretu sa Vama u Pekingu, u aprilu, kako bismo razgovarali o načinima kako da još brže dovedemo do sprege Inicijative Pojas i put sa strategijom reindustrijalizacije Srbije i kako bismo radili na daljem unapređenju našeg obuhvatnog strateškog partnerstva i time ostvarili još veću dobrobit za naša dva naroda. Molim Vas, primite izraze mog najvišeg uvažavanja.“, naveo je predsednik SI u pozivu predsedniku Vučiću, saopštila je Pres služba Predsednika.\nIstovremeno, predsednik Kine je podsetio da je inicijativu „Pojas put“ pokrenuo 2013. godine i da se odnosi na međunarodnu ekonomsku saradnju.\n„Nastavljajući u duhu drevnog Puta svile, a u skladu sa principima opsežnih konsultacija, zajedničkih zalaganja i dobrobiti, Inicijativa Pojas i put ima za cilj da proširi političko, infrastrukturno, trgovinsko, finansijsko povezivanje i povezivanje ljudi, da produbi praktičnu saradnju u različitim oblastima i promoviše otvoreni, međusobno povezani, inkluzivni i zajednički razvoj svih zemalja“, naveo je predsednik Kine.\nPodseća i da je tokom proteklih pet i više godina, zahvaljujući združenim naporima različitih strana, saradnja kroz Inicijativu Pojas i put je pomogla da se izgradi širi međunarodni konsenzus i obezbedi „rano ubiranje plodova“.\n„Inicijativa Pojas i put je stvorila novi prostor za ekonomski razvoj pojedinačanih zemalja i sveta u celini, i dala nov zamajac međunarodnoj ekonomskoj saradnji“, naveo je.\nKoristeći takav napredak kao osnovu, drugi Forum Pojas i put fokusiraće se, kaže, ne temu „Saradnja Pojas i put: Oblikovanje svetlije zajedničke budućnosti.“ Razgovaraće se, dodao je predsednik SI, o koordinaciji razvojne politike, infrastrukturnom povezivanju, održivom razvoju i drugim temama od zajedničkog interesa.\n“ U vreme kada se svetska ekonomija i dalje suočava sa mnogim neizvesnostima i faktorima destabilizacije, unapred se radujem saradnji sa Vama kako bismo od drugog Foruma Pojas i put napravili skup koji produbljuje partnerstva, širi konsenzus za saradnju i koji posreduje novim, pozitivnim naprecima u saradnji kroz Inicijativu Pojas i put“, naveo je predsednik SI.\nVučićĐinpingKinaSrbijaPojas i put\nProterivanje ambasadora iz Crne Gore nije bio prijateljski čin 6\nSelaković na Ministarskom sastanku OEBS-a: Izvršiti uticaj na Prištinu da ispuni obaveze 55\nVučić razgovarao telefonom sa kancelarkom Nemačke Angelom Merkel 18


Naša mreža Benefiti istraživanja tržišta za mala i srednja preduzeća\nDatum objave 14.06.2022. 00:00\nIako mnogi vlasnici malih i srednjih preduzeća veruju da je istraživanje tržišta najbolje prepustiti velikim kompanijama, ovo ne može biti dalje od istine. Istraživanje tržišta nudi preduzećima bilo koje veličine priliku da bolje razumeju potrebe i želje svoje publike kako bi mogli efikasnije da usmere svoje poruke na potrošače koji žele da pronađu njihove proizvode. Postoji niz prednosti koje proizilaze iz istraživanja tržišta, a navodimo neke od osnovnih.\nIstraživanje tržišta nudi malim preduzećima priliku da razumeju preferencije potrošača i predviđaju trendove pre nego što to postanu. Ako budete ispred trendova, vaše preduzeće može steći konkurentsku prednost i bolje se pozicionirati za dugoročni rast. Razumevanje potreba i želja vaših kupaca takođe vam može dati uvid u to da li će uključivanje u određeni trend zaista koristiti vašem poslovanju ili bi bilo efikasnije da date prioritet drugim strategijama.\nJedna od najvećih prednosti istraživanja tržišta je činjenica da vam omogućava da razumete šta radi konkurencija kako biste mogli da se istaknete u svojoj industriji. Analizirajući praksu konkurenata, možete iskoristiti prednosti strategija koje dobro funkcionišu i otkriti kojim oblastima tržišta se ne bave na adekvatan način. Važi i obrnuto, na greškama drugih možete da učite i postarate se da ih ne učinite i vi.\nKoristeći uvid koji steknete tokom procesa prikupljanja podataka istraživanja tržišta, moći ćete da donosite odluke jer ste dobro informisani, a samo takve odluke služe dugoročnim ciljevima. Bez obzira na to da li se pripremate za lansiranje nove linije proizvoda, želite da uđete na novo tržište ili tražite načine da poboljšate svoje marketinške strategije, istraživanje tržišta će vam pružiti informacije zasnovane na činjenicama, a koje su vam potrebne da odredite smer delanja i donesete pametne odluke.


Postavljena zaštita od groma na omiljenom pribojskom izletištu - PPmedia\nPostavljena zaštita od groma na omiljenom pribojskom izletištu\nPosted on\t27 јула, 2016 1:32 pm by adminpp033\nGradsko izletište Ljeskovac u Priboju čiju je izgradnju pre 10 meseci finansiralo Ministarstvo trgovine, turizma i telekomunikacija, dobilo je upotpunjavanje sadržaja postavljanjem gromobrana visokog 16 metara. Ovim projektom Udruženja „Sačuvajmo selo“ bezbednosni aspekt od atmosferskih pražnjenja podignut je na maksimum, za mnogobrojne posetioce ovog najomiljenijeg i najposećenije pribojskog izletišta.\nPribojskoizletište Ljeskovac, udaljeno svega 11 kilometara od centra grada i na nadmorskoj visini od 1054 metra, sa kog se pruža nestvaran pogled na okolnu prirodu i Limsku kotlinu, za svega 10 meseci postalo je najposećenije izletiište Pribojaca, planinara i ljubitelja prirode. U prolećnim mesecima konstatovano je da ova atraktivna lokacija sa mobilijarom postavljenim na 20 ari, uz svakodneven posetioce privlači na žalost i atmosferska pražnjenja i da su na širem prostoru izletišta primetne posledice na drveću od udara groma. Udruženje žena „Sačuvajmo selo“ je u cilju povećanja bezbednosti mnogobrojnih posetilaca, kod opštine Priboj prošlo projekat gromobranske zaštite izletišta, koji je postavljanjem najmodernijeg gromobrana sa tehnologijom presretanja atmosferskih pražnjenja, obezbedio maksimalnu sigurnost ove omiljene izletničke destinacije.\nPredsednica Udruženja žena „Sačuvajmo selo“ Malina Stanojević, ističe da je ovim projektom koji je podržala opština Priboj, podignut nivo turističkih potencijala Priboja a naročito Pribojske Banje u čijem krugu od 5 kilometara je Udruženje „Sačuvajmo selo“ učestvovalo u realizaciji izgradnje izletišta u Jarmovcu i Kratovu, kao i ovim aganžmanom na projektu upotpunjavanja bezbednosnih sadržaja izletišta Ljeskovac.\nDirektor TO Priboj Vlado Radović, zahvalio se Udruženju „Sačuvajmo selo“ iz Pribojske Banje na aktivnom učešću na oplemenjivanju turističke ponude grada ističući veliku zahvalnost i Ministarstvu trgovine, turizma i telekomunikacija koje je finasiralo sa 2 miliona dinara izgradnju izletišta koje je najposećenije i najomiljenije mesto Pribojaca sa Više funkcionalnim sadržajima.\nPrema najavama direktora TOP, kompletiranjem putne infrastrukture i biciklističko planinarskih staza u širem krugu izletišta, koje su u planu Direkcije za izgradnju Priboja i TO Priboj za ovu godinu, izletište Ljeskovac će povećati svoje kapacitete i raznolikost ponude za što veći broj korisnika.\nОзнаке: izletište Ljeskovac, vesti priboj


Većina osumnjičenih u ovom slučaju koji su i dalje u Spužu služe kaznu zatvora na koju su osuđeni odlukom Osnovnog suda u Podgorici zbog nelegalnog oružja koje je pronađeno u tzv. štek stanovima prilikom hapšenja. Tako četvorica optuženih osuđeni su na ukupno devet godina zatvora zbog nelegalnog oružja koje je pronađeno u takozvanim štek stanovima na Zabjelu i Starom aerodromu.\nU ovom slučaju predmeti su odvojeni, na je zbog oružja ova grupa odgovarala pred Osnovnim sudom, dok je istragu protiv njih vodilo Više državno tužilaštvo u Podgorici. Odbrana je u više navrata ukazivala da je vođenje dva ista postupka nezaonito, ali se proces za oružje ipak okončao i to osuđujućom presudom.\nNedavno je iz Kosova Crnoj Gori izručen Podgoričain Mario Milošević koji je od tužilaštva okarakterisan kao direkti počinilac ubistva. Svi osumnjičeni za ubistvo Migija i ranjavanje Lakićeve negirali su krivicu.


Rvačka akademija niče u Kanjiži - Izazov\nRvačka akademija niče u Kanjiži\nRadio-televizija Srbije\t 16. februara 2021. 11:52\nU Kanjiži su nastavljeni radovi na gradnji Vojvođanske rvačke akademije, sportskog kompleksa gde će mladim sportistima biti obezbeđeni uslovi za treniranje i školovanje. Reč je o međunarodnom projektu vrednom gotovo tri miliona evra, gde je devedeset odsto sredstava obezbedila mađarska Vlada. Akademija u Kanjiži biće baza za jedan od naših najtrofejnijih sportova.\n"Ne samo da je rvanje olipmijski sport, već je sport koji ima ‘zlatnu oblogu’, jer nas uvek iznenade. Dugi, dugi niz godina unazad rvači uzimaju medalje za našu zemlju", rekao je Božidar Maljković, predsednik Olimpijskog komiteta Srbije.\nVojvođanska rvačka akademija biće trospratni objekat sa oko tri hiljade kvadratnih metara sala, vežbaonica, bazenom, pomoćnim prostorijama i spavaonicama. Nju će besplatno pohađati najtalentovanija deca uzrasta od 15 do 20 godina iz svih naših rvačkih klubova.\nZavršetak radova planiran je za kraj avgusta, odnosno neposredno pre početka nove školske godine.


AS Group i Udruženje UTOK BiH nastavljaju saradnju sa Sajmom Timod EXPO | Superinfo\nNaslovnica Fokus AS Group i Udruženje UTOK BiH nastavljaju saradnju sa Sajmom Timod EXPO\nAS Group i Udruženje UTOK BiH nastavljaju saradnju sa Sajmom Timod EXPO\nIzuzetnu podršku u organizaciji prvog Sajma tekstila, obuće i kože Timod Expo 2019 koji je krajem aprila ove godine održan u Travniku dale su članice AS Group, te članice Udruženja tekstila, obuće i kože BiH (UTOK). Timo povodom načelnik općine Travnik Admir Hadžiemrić je u ime Organizacionog odbora Sajma uručio zahvalnice Rusmiru Hrviću, predsjedniku Uprave bosanskohercegovačke kompanije AS Group i direktor AS Holdinga i Đemalu Memagiću, članu Upravnog odbora Udruženja tekstila, obuće i kože BiH (UTOK).\nTokom razgovora sa prvim čovjekom Uprave AS Group i AS Holdinga, Rusmirom Hrvićem, iskazano je zadovoljstvo saradnjom koja je ostvarena prilikom organizacije prvog specijalizovanog Sajma tekstila, obuće i kože Timod EXPO 2019, te iskazana želja za nastavkom saradnje. AS Group pored podrške u organizaciji predstavila je i svoje proizvode iz tekstilne branše na štandu travničke firme Fortitudo koja je članica ove grupacije i nasljednik dugogodišnje tradicije u proizvodnji vrhunskih modela muške i ženske konfekcije za najpoznatije svjetske modne brendove.\nI tokom razgovora sa Đemalom Memagićem, članom Upravnog odbora Udruženja tekstila, obuće i kože BiH (UTOK) dogovoren je nastavak saradnje kroz učešće članice ovog Udruženja na drugom Sajmu Timod EXPO. Gospodin Memagić je osnivač uspješne bosanskohercegovačke robne marke Alma- Ras koja je svoje proizvode predstavila na štandu, ali i kroz izuzetne modne revije na ovogodišnjem sajmu u Travniku.\nPrethodni članakPromocija poštanske marke “Travnička tvrđava”\nSljedeći članakMirela Džinić predstavlja BiH na modnom festivalu European Fashion Passport\nOriflame VIP tim priprema iznenađenja za vas 28. februara u Travniku\nFestival domaćih rakija „Zlatni čokanjčić“, održan u Zenici\nIzvještajno-izborna skupština Srpskog građanskog vijeća ZDK


Probijena psihološka granica od 300 milja na sat - BIGportal.ba\n5 Aprila, 2019 098\nNajzad je jedan automobil koji može legalno da se vozi po javnim saobraćajnicama nadmašio magičnu brojku od 300 milja na sat (482, 8 km/h).\nDok smo očekivali da psihološku granicu probije neki Bugatti, Hennessey ili Koenigsegg, to je učinio Ford GT iz 2006.\nIako je automobil koji je postavio novi rekord znatno modifikovan u odnosu na serijsku verziju, ipak je u pitanju vozilo koje i dalje svakodnevno može da se vozi po javnim putevima.\nRekord je zabeležen 24. marta na regionalnom aerodromu Victoria u Teksasu, a nabudženi Ford GT je uspeo da razvije maksimalnu brzinu od 300,4 milje na sat (483,44 km/h), i to nakon manje od jedne pređene milje (1,61 km) od starta.\nAutomobil je već nakon četvrt milje (oko 400 metara) od starta dostigao brzinu od 174,5 milja na sat (280, 83 km/h), da bi na polovini milje jurio čak 240 milja na sat (386,24 km/h).\nKako prenosi M2K Motorsports, nakon obimnih modifikacija originalnog 5.4 V8 motora, ovaj Ford GT iz 2006. raspolaže sa blizu 2.500 konjskih snaga, dok na put preko točkova uspeva da prenese oko 2.000 ks.\nVikiliks: Asanža će izbaciti iz ambasade Ekvadora\nNikola Jokić postaje otac u septembru


Saradnja sa dizajn platformom GeeLancer – Mint Hosting\nSaradnja sa dizajn platformom GeeLancer\nTokom svog gotovo deceniju dugog postojanja, trudili smo se da gajimo kulturu društveno odgovornog poslovanja i u svakom momentu pružimo svoju podršku inovativnim idejama i projektima koji doprinose razvoju svoje lokalne zajednice, ali i online biznisima koji svojim radom i postojanjem unapređuju ePoslovanje u našoj zemlji.\nPrimer takvog online biznisa jeste i Geelancer, brend kompanije Green Design, koji okuplja najveću regionalnu dizajnersku zajednicu i putem svoje internet platforme omogućava preduzetnicima, startup firmama, ali i velikim kompanijama da brzo i jednostavno dobiju kvalitetan dizajn. Sa zajednicom koja okuplja preko 12.000 dizajnera, uz nekoliko stotina konkursa koji su kreirale neke od najznačajnijih kompanija u našoj zemlji i regionu, Geelancer svakako spada u one biznise koji su prihvatili moderno online poslovanje kao osnovu svog rada i servisa.\nMint pruža podršku ovoj modernoj dizajnerskoj platformi već duži niz godina, međutim, sa rastom servisa i proširenjem naših usluga došao je momenat da se zajednička saradnja podigne na viši nivo. Istovremeno, približava se i trenutak kada će nova Geelancer dizajn platforma sa svog regionalnog preći na globalni nivo, i u tom pogledu, sa ponosom možemo da otkrijemo da je razvoj novih usluga i mogućnosti za Geelacer korisnike podržan od strane naše pouzdane Mint infrastrukture, koja je zadužena za nesmetano funkcionisanje servisa, ali i uvek dostupnu e-mail komunikaciju zahvaljujući posebnom poslovnom e-mail servisu.\nDugogodišnja zajednička saradnja i podrška 10. avgusta postala je partnerstvo, zvaničnim potpisivanjem ugovora u kancelarijama firme Mint. Cilj ovog partnerstva jeste pružanje kvalitetne i pouzdane usluge hostinga, sa Mint strane, i dizajna, sa Geelancer strane, koje u svojoj simbiozi može pomoći firmama i preduzetnicima da pokrenu svoj biznis i profesionalno i kompletno predstave svoju ideju na internetu.\nPosetite Geelancer sajt:


PRIŠTINA PRETI TIRANI: Uvešćemo vam takse od 100 odsto | Ekspres.net\nPredsednik Privredne komore Tirane Nikolin Jaka tvrdi da je Priština najavila da će, ako Albanija u naredna dva meseca ne ukine prepreke za nesmetani izvoz brašna, piva i krompira sa Kosova, Tirani nametnuti 100 odsto uvećane takse na albanske proizvode.\nPrema pisanju prištinske Gazete ekspres, do ovakvog razvoja događaja došlo je na juče održanom sastanku o trgovinskim olakšicama za Prištinu, pa je umesto dogovora došlo maltene do ultimatuma pod pretnjom trgovinskog rata, kakav je Priština nametnula Beogradu, 21. novembra prošle godine.\nJaka objašnjava da se albanska vlada površno angažovala na uvođenju olakšica Prištini na izvoz određenih proizvoda u Albaniju, pa je Kosovo navodno izgubilo strpljenje.\n“Ako Albanija ne ukloni izvozne prepreke za brašno, pivo i krompir u naredna dva meseca, kosovska vlada će primeniti reciprocitet u trgovinskim odnosima s Albanijom, najavljujući 100-procentni porez na albanske proizvode”, kazao je Jaka.\nNavodi se da je Albanija na drugom mestu, iza Srbije po, kako se navodi, trgovinskim ograničenjima prema Prištini.\nTrgovinski odnosi između Albanije i Kosova su evoluirali, ali u korist Albanije, piše Ekspres i dodaje da je prema podacima INSTAT-a Priština rangirana kao druga po veličini izvozna destinacija u Albaniju, posle Italije.\nTags 100 odstoprištinaproizvodirobatakseTirana\nVUČIĆ: Spremni smo za nastavak dijaloga čim Priština ukine takse na proizvode iz Srbije VUČIĆ: Pozivamo narod na regularne skupove gde niko nikog ne bije I ROKFELER BI IM POZAVIDEO: Kako Priština zamišlja bavljenje ekonomijom Haradinaj ukinio takse na “uvoz sirovina”, carine na robu iz Srbije i dalje stoje


Е-фактуре, новине у достављању финансијских извештаја, алтернативни извори финансирања... - Одржан meet-up Планирај свој биланс успеха - Naučno-tehnološki park Beograd\nE-fakture, novine u dostavljanju finansijskih izveštaja, alternativni izvori finansiranja… – Održan meet-up Planiraj svoj bilans uspeha\nPosted on 18/12/2019 13/07/2021 by NTPteam\nNajvažnije novine novog Zakona o računovodstvu predstavljene su juče na meetup-u Planiraj svoj bilans uspeha u NTP Beograd.\nRazloge za izradu novog zakona – usklađivanje sa zahtevima novih propisa EU u oblasti korporativnog finansijskog izveštavanja, otklanjanje nedostataka u primeni postojećeg zakonskog rešenja, prelazne i završne odredbe i stupanje na snagu novog zakona, predstavio je Aleksandar Janjušević, šef odseka za računovodstvo i reviziju u Ministarstvu finansija Republike Srbije.\nKao jedna od glavnih novina novog Zakona je i uvođenje obaveze pravnim licima, odnosno preduzetnicima da fakture (račune) moraju sastavljati i dostavljati isključivo u elektronskom obliku. E-fakture biće obavezne počev od 1. januara 2022. godine.\nNovi zakon predviđa ukidanje obaveze dostavljanja dva seta izveštaja Agenciji za privredne registre (podaci za statističke potrebe do kraja februara a finansijski izveštaji do 30. juna). Umesto toga, Zakonom je predviđen jedan rok za dostavljanje redovnih godišnjih finansijskih izveštaja radi javnog objavljivanja – do 31. marta tekuće za prethodnu godinu. Izuzetak je rok obveznicima revizije finansijskih izveštaja da dostave revizorski izveštaj i prateću dokumentaciju do 30. juna tekuće za prethodnu godinu, odnosno do 31. jula ukoliko se radi o reviziji konsolidovanih finansijskih izveštaja (rešenje kao u aktuelnom Zakonu o računovodstvu)\nNovina u Zakonu je i sastavljanje Napomena uz finansijske izveštaje, obavezna za sva privredna društva (uključujući mikro). Tako će redovan godišnji finansijski izveštaj pravnih lica i preduzetnika, razvrstanih kao mikro pravno lice ubuduće obuhvatati: Bilans stanja, Bilans uspeha i Napomene uz finansijske izveštaje.\nKako je objasnio prof. dr Zoran Petrović, Napomena će zapravo pedstavljati finansijski izveštaj u opisnoj, tekstualnoj formi i objasniće poslovanje firme tako da svako može da razume o kakvoj firmi se radi, čime se bavi i kakve su joj perspektive poslovanja.\nNovi Zakon o računovodstvu stupa na snagu 1. januara 2020. godine. Podzakonska akta za sprovođenje zakona doneće se najkasnije u roku od šest meseci od dana stupanja na snagu, a počeće da se primenjuju od finansijskih izveštaja koji se sastavljaju na dan 31. decembra 2021. godine. Novi rokovi za dostavljanje finansijskih izveštaja – počeće da se primenjuju od finansijskih izveštaja koji se sastavljaju na dan 31. decembra 2021. godine.\nNa skupu u NTP Beograd bilo je reči i o Zakonu o alternativnim investicionim fondovima. Kako je istakla Aleksandra Dragović Delić, rukovodilac grupe za hartije od vrednosti i tržište kapitala u Ministarstvu finansija predstavljajući najvažnije odredbe, ovaj zakon je bio neophodan kako bi se prilagodili stepenu razvoja domaćeg tržišta kapitala na osnovu dostavljenih inicijativa predstavnika sektora investicionih fondova, a trebalo bi da omogući pristup dodatnim/alternativnim izvorima finansiranja za mikro, mala i srednja privredna društva.\nSkup je moderirala Vera Dokmanović Ćirić, pomoćnik direktora za finansije u NTP Beograd.


“Orao” pred dobijanjem licenci za servisiranje motora\nBIJELJINA – Ministar privrede i preduzetništva Republike Srpske Vjekoslav Petričević izjavio je danas u Bijeljini, nakon razgovora sa rukovodstvom preduzeća “Orao”, da je u završnoj fazi dobijanje licenci za servisiranje avionskih i helikopterskih motora za ovo preduzeće.\n“U komunikaciji smo sa predstavnicima iz ruske kompanije `Rosteh`, sa kojima smo u završnoj fazi na dobijanju licenci za servisiranje avionskih i helikopterskih motora. Dobili smo uvjerenje od njihovih predstavnika da bi taj proces trebao biti završen do kraja septembra i iskreno se nadamo da će komercijalna ponuda biti povoljna, kao što smo dobili uvjerenje od samih predstavnika Ruske Federacije”, rekao je Petričević novinarima nakon sastanka.\n“Svi razgovori su dovedeni u završnu fazu. Čekamo da se formira Vlada u Srbiji kako bismo finalizovali same dogovore i projekte koji su u vezi sa\n`Orlo`”, rekao je Petričević.\n“Pomoć je usmjerena i kroz brojne aktivnosti koje u inostranstvu radi `Orao`, kako sa Vladom Srbije, odnosno Ministarstvom odbrane, tako i sa ruskim partnerima”, rekao je resorni ministar.\n“Nastojaćemo da se domognemo licence za remont malih helikopterskih motora”, rekao je Lalić i dodao da očekivanje formiranja nove vlade Srbije usporava pojedine procese koje je “Orao” započeo.\n“`Orao` trenutno zapošljava oko 400 radnika, isplaćuje redovno plate, obaveze prema dobavljačima i komercijalnim bankama”, rekao je Lalić.


U „Našoj banci“ u toku su velike promjene, od uprave i sjedišta, do strukture vlasništva. Imenovan je novi direktor, sjedište više neće biti u Bijeljini, a Investiciono – razvojna banka (IRB) Republike Srpske ponovo pokušava prodati svoje akcije u „Našoj banci“, ovaj put za iznos od pola miliona maraka ili 250 hiljada manje nego što je tražila prije mjesec dana.\nIRB, iz portfelja Akcijskog fonda i Fonda za restituciju RS, nudi na prodaju prioritetne nekumulativne akcije emitenta „Naša banka".\nU pitanju je pet miliona akcija vrijednosti jednu marku po akciji.\nMetod prodaje je nalogom „sve ili ništa". Datum prodaje je svakog radnog dana od 14. septembra do realizacije prodajnog naloga, a najkasnije do 18. septembra 2020. godine.\nIz IRB-a su napomenuli da„pravno ili fizičko lice ili lica koja zajednički djeluju, a koja namjeravaju steći akcije, za sticanje akcija banke, na osnovu kojih pojedinačno ili zajedno, direktno ili indirektno, stiču kvalifikovano učešće u banci, dužni su podnijeti Agenciji za bankarstvo Republike Srpske pismeni zahtjev za izdavanje prethodne saglasnosti".\nPodsjećamo, IRB je oglasila prodaju istih akcija i u avgustu, po cijeni od 5,2 miliona maraka, odnosno cijena po akciji bila je 1,05 KM.\nPrema saznanju portala CAPITAL, „Naša banka" bi uskoro trebalo da promijeni sjedište centrale i da se preseli iz Bijeljine u Banjaluku, gdje se već adaptira zgrada u centru grada, na uglu ulica Ivana Franje Jukića i Srpske ulice, kupljena od banjalučkog biznismena Brane Jankovića.\nNadzorni odbor „Naše banke" danas je za predsjednika Uprave imenovao Dejana Vukliševića, na period do 24. decembra 2021. godine. Prethodno je sa te pozicije, prije dva dana, razriješena Ružica Janković koja je bila direktor i bivše Pavlović banke.\nVećinski vlasnici „Naše banke" su „Galens Invest" Novi Sad i „Pavgord" Foča koji imaju nešto više od po 29 odsto akcija sa pravom glasa.\n"Pavlović banka" zvanično više ne postoji od 7. novembra prošle godine, od kada posluje pod novim nazivom „Naša banka".\n„Naša banka" ima kapital koji iznosi 23,8 miliona KM, a prošlu godinu završila je sa dobiti od 24.379 KM.\nPromjene u "Pavlović banci" počele su kada je dio akcija te banke kupio „Batagon International" u martu prošle godine. Nakon što je toj kompaniji propao pokušaj da kupi potraživanja Srpske od FG "Birač", odustali su od daljeg ulaganja u banku.\nNakon toga, akcije banke u julu 2019.kupile su firme „Pavgord" Foča i „Galens" Novi Sad i postali vlasnici skoro 60 odsto akcija sa pravom glasa.


Golubović-Timonije: Intezivnija saradnja sa Francuskom, podsticaj za održivi ekonomski razvoj - CdM\nGolubović-Timonije: Intezivnija saradnja sa Francuskom, podsticaj za održivi ekonomski razvoj\nPredsjednik Privredne komore Crne Gore Vlastimir Golubović razgovarao je danas sa novoimenovanim ambasadorom Francuske Christianom Thimonierom o mogućnostima jačanja ekonomske saradnje dvije zemlje, saopšteno je iz PKCG.\n“Kvalitetne međudržavne odnose Francuske i Crne Gore treba da prati intenzivnija ekonomska saradnja i siguran sam da će tome doprinijeti Vaše bogato diplomatsko iskustvo”, kazao je Golubović, iskazujući očekivanje da se crnogorski resursi nađu u agendi razvojnih projekata pod pokroviteljstvom francuskih fondova i privrednih asocijacija.\n“Crna Gora je nesumnjivo imala dinamičan ekonomski razvoj u godinama koje su prethodile pandemiji. Vjerujem da ćemo odmah po okončanju zdravstvene krize pokrenuti našu ekonomiju, posebno ako uspijemo da obezbijedimo status sigurne turističke destinacije”, kazao je Golubović.\n“Razgovaramo sa Francuskim razvojnim institutom kako bismo realizovali projekat pomoći malim i srednjim preduzećima vrijedan 50 miliona eura, a odnosi se na inovacije i zelenu ekonomiju”, rekao je on.\nFrancuski ambasador je istakao da veliki broj francuskih kompanije je zainteresovan za ulaganja u crnogorske kompanije.\n“Velika francuska preduzeća su zainteresovana za ulaganja u Aerodrome Crne Gore, kao i u sisteme za prečišćavanje otpadnih voda u više gradova. Takođe, naše IT firme žele da uspostave saradnju sa vašim malim i inovativnim preduzećima”, kazao je ambasador.\n“To će osigurati i prisustvo investicionih fondova i drugih finansijskih linija usmjerenih na održivi razvoj, te privrednicima približiti mogućnosti koje Crna Gora ima.\nTagsambasador Francuske Kristijan Timonije Posjeta Privredna komora PKCG saradnja Vlastimir Golubović


Nezavisno društvo novinara Vojvodine (NDNV) izrazilo je u četvrtak zabrinutost za bezbednost novinara, snimatelja i ostalih medijskih radnika, koji već dva dana za redom izveštavaju sa demonstracija u Beogradu i drugim gradovima Srbije.\n"Nedopustivo je da novinari trpe fizičko nasilje, napade i uništavanje opreme", ocenjuje se u saopštenju NDNV.\nNovinari agencije Beta, portala Nova, kao i Radio-televizije Srbije (RTS) napadnuti su dok su pokrivali proteste u Beogradu i drugim gradovima u Srbiji u sredu uveče.\nNDNV je apelovalo na demonstrante, policiju, žandarmeriju i ostale učesnike protesta, da zaštite novinare i omoguće im da rade svoj posao.\n"Novinari moraju biti zaštićeni i tokom ovakvih kriznih situacija i nedopustivo je da ih policija ili drugi organi reda sprečavaju da snimaju, postavljaju pitanja, beleže privođenja ili druga dešavanja tokom protesta", dodaje se u saopštenju.\nNDNV je istaklo da u kriznim situacijama, a posebno kada se na ulicama dešavaju sukobi policije i demonstranata, novinari i njihovo pravovremeno, profesionalno i istitino izveštavanje, jedini su način da građani ostanu obavešteni.\n"Istovremeno, naše kolege izlažu se ogromnoj opasnosti i rizicima, rad u kriznim uslovima je veoma iscrpljujuć, tokom intervencije policije i žandarmerije i novinari su pod udarima suzavca, a istovremeno je u toku opasnost od širenja novog korona virusa, što donosi dodatni zdravstveni rizik i stres".


Redovna šetnja čuva srce\nAutor Tema: Redovna šetnja čuva srce (Pročitano 2446 puta)\n« poslato: 26-01-2007, 18:41:10 »\nKardiovaskularna oboljenja uzrokuju veliki procenat smrtnosti\nPosebno zabrinjava činjenica da je u poslednjih dvadesetak godina u Srbiji rizik od smrtnog ishoda kod bolesti srca i krvnih sudova porastao za 30 odsto.\nIpak, građani Srbije kao da nisu svesni faktora rizika za nastanak srčanih oboljenja, koji se u poslednje vreme ne sabiraju, već množe. Na primer, gojaznost ukazuje na nepravilnu ishranu i fizičku neaktivnost. Kada tome dodamo pušenje, stalni stres i povišeni krvni pritisak, sasvim je dovoljno da dođe do pogoršanja zdravlja i manifestacije prvih simptoma bolesti kada je već kasno za preventivu. Zato ne čudi podatak da se kod nas u 50 odsto slučajeva kao prvi znak obolevanja srca i krvnih sudova javlja infarkt srca i šlog koji često imaju kobni ishod.\nZbog toga se ove godine Svetski dan srca obeležava sa temom „Koliko je mlado vaše srce?“. Na taj način stručnjaci žele da ohrabre ljude u celom svetu da usvoje zdrave stilove života što ranije, kako bi srce održavali što duže mladim.\nKoliko god zvuči neverovatno, ustanovljeno je da su srca veterana - atletičara starosti 50 do 70 godina jaka i zdrava kao srca neaktivnih dvadesetogodišnjaka.\n- To znači da je fizička neaktivnost značajno povezana sa starenjem srca, kao i sa prekomernom telesnom težinom, gojaznošću, šećernom bolesti i povišenim krvnim protiskom. Ako ste fizički aktivni, takođe unapređujete svoje zdravlje, imate više energije, uspešnije kontrolišete stres kojem ste izloženi, imate jače kosti i mišiće, unapređujete svoju ravnotežu, snagu i pokretljivost - objašnjava dr Nataša Mickovski iz Instituta za zaštitu zdravlja „Batut“.\nSa vežbama treba početi postepeno, savetuje doktorka. Za smanjenje faktora rizika odraslima se preporučuje najmanje 30 minuta svakodnevne fizičke aktivnosti, a deci najmanje 60 minuta.\nDan započnite sa nekoliko minuta laganog istezanja, koristite stepenice umesto lifta, svakog dana nađite vremena za kratku šetnju. Ukoliko vozite kola, za kratke relacije opredelite se za šetnju ili vožnju bicikla, savetuje dr Mickovski.


Koordinator Državne regulatorne agencije za radijacijsku i nuklearnu sigurnost BiH Zoran Tešanović gostujući u jutarnjem programu BHRT, najavio je isporuku prvih setova laboratorijske opreme za bezbjednost laboranata koji rade na detekciji koronavirusa za kliničke centre u Sarajevu i Banjaluci .\nTešanović kaže da su Državna regulatorna agencija za radijacijsku i nuklearnu sigurnost BiH ion kao državni koordinator pokušali naći način kako bi Međunarodna agencija za atomsku energiju (IAEA) mogla pomoći BiH:\n“Ova oprema je važna jer SZO preporučuje veliki broj testiranja. Ova oprema obezbjeđuje biosigirnost klase 3, što je potrebno za ovu vrstu virusa i to je oprema koja osigurava bezbjednost za sve one koji rade poslove laboratorijske analize u laboratoriju, kao i na terenu u procesu prikupljanja ovakvih uzoraka”, kaže Tešanović.\nDodaje kako nijedan od postojećih laboratorija u BiH nema ovu vrstu sigurnosti, klasu 3.\n“Možda ima samo Banjaluka i ovo će biti svakako jedan dobar napredak. Ovakva oprema se sada koristi za ove potrebe,ali će ubuduće podići nivo naše mikrobiologije”, kaže Tešanović.\nZa laborante lica koja rade na ovim poslovima biće obezbijeđen dvosedmični trening:\n“Sinoć sam komunicirao sa predstavnicima iz Međunarodne agencije za atomsku energiju (IAEA) , brzo i vrijedno rade i očekuju da bi u toku ove sedmice prva oprema, prvi set za Banjaluku trebao krenuti prema nama. Trening će se organizovati od 30. marta do 9. aprila u Zeberdorfu, gdje IAEA ima 8 laboratorija za radijacione i nuklearne tehnologije i primjenu. Ovdje se radi o pomoći koju IAEA pruža državama i ovdje se radi o tridesetak setova opreme, koji će podijeliti državama kao što je BiH “, kaže Tešanović.\nDodaje kako IAEA radi brzo,a na nama je da isto tako brzo radimo na ubrzavanju carinskih procedura i oslobađanja od dažbina.\n“Vrijednost jednog laboratorijskog seta je 500 000 KM (250 000 eura). U ovim setu opreme dolazi sve što je neophodno za početak rada jedne laboratorijske institucije i uz jedan set dolazi i 2500 testova, sa kompletnim reagensima, što je u ovoj situaciji dragocjeno”, kaže Tešanović.\nFIFA I WHO pokrenuli kampanju "Prenesi poruku, izbaci koronavirus"


Bojana Jovanovski prošla u drugo kolo US Open-a - www.lobi-info.rs\nJovana I. 1. septembra 2015., 09:48 5.2k Views\nPobedivši Laru Aruabarenu, 93. teniserku sveta, srpska teniserka iz Borče plasirala se u ponedeljak, 31. avgusta, u drugo kolo Otvorenog prvenstva Amerike.\nJovanovski, koja je 98. teniserka sveta, pobedila je Španjolku u dva seta, rezultatom 6:2, 6:2.\nNaredna protivnica naše Bojane biće bolja teniserka iz duela Svetlane Kuznjecove iz Rusije i Kristine Mladenović iz Francuske.\nOvaj meč bi trebalo da se igra sutra, 2. septembra, ali tačne informacije biće poznate u toku dana. Svakako vas pozivamo da navijanjem podržite najbolju teniserku sa leve obale. 🙂\nPrethodna objava BSK Borča dobio pojačanje u poslednjem trenutku\nSledeća objava PETICIJA: Borča u Zoni 1 javnog gradskog prevoza


Početna / Muzej Ponišavlja Pirot Srbija\nMuzej Ponišavlja PirotKuća porodice Ristić - Konak Malog RisteKuća porodice Jovanovic i rodna kuća najbogatijeg i najpoznatijeg trgovca Pirota iz 19. veka, Hriste Jovanovića, poznatog kao Mali Rista ili Čučuk Rista, kome je vidinski paša dozvolio da sagradi velelepno zdanje, čuva Muzej Ponišavlja. Ova jedinstvena i izuzetno reprezentativna građevina predstavlja najbolje očuvani spomenik tradicionalne arhitekture Pirota iz sredine 19. veka. Zgrada u kojoj je danas Muzej Ponišavlja je sagrađena 1848. kao vlasništvo uglednog i veštog pirotskog trgovca Hriste Jovanovića, kada je predstavljala najraskošniju kuću u Pirotu tog doba. Kuća prema rasporedu i detaljima ima sve odlike balkansko-orijentalnog stila. Muzej Ponišavlja u Pirotu poseduje bogate zbirke narodnih nošnji, pirotskih ćilima, grnčarije, nameštaja, kopije fresaka iz obliznjih srednjovekovnih manastira i drugih originalnih eksponata, sa oko 6500 izlozenih originalnih nalaza. Muzej Ponišavlja je regionalna muzejska ustanova, koja koncepcijski pripada kategoriji zavičajnih muzejskih ustanova kompleksnog tipa, vodi i obavlja delatnost proučavanja, zaštite i prezentacije kulturnog tipa, delatnost i proučavanje, zaštite i prezentacije kulturno umetničkih i istorijskih dela, odnosno pokretnih kulturnih dobara na teritoriji opština Pirot, Dimitrovgrad, Babušnica i Bela Palanka.\nPirot je stvoren od rimskog utvrđenja koje se nalazilo na značajnom transbalkanskom putu Via Militaris, na samoj granici velikih rimskih provincija Mezije i Trakije, na području na kome su starobalkanski narodi i plemena ostavili svoje tragove, zajedno sa vizantijskim kulturnim fundamentom i starim slovenskim nasleđem, te je vremenom postao jedan od značajnih balkanskih gradova. Pirot je u prvoj polovini 19. veka, kao jedan od cent


Vesti online / Vesti / Ekonomija / Sledeće nedelje potpisivanje regionalnog sporazuma o romingu\nSledeće nedelje potpisivanje regionalnog sporazuma o romingu\nSrbija bi 4. aprila u Beogradu trebalo da potpiše regionalni sporazum o romingu sa zemljama Zapadnog Balkana, čime će znatno biti smanjene cene u regionu.\nDo 1. jula 2021. cena razgovora u regionu trebalo bi da košta isto kao i u domaćem saobraćaju.\nDržavna sekretarka u Ministarstvu telekomunikacija Tatjana Matić objašnjava za "Novosti" da Sporazum u okviru "Digitalne agende za Zapadni Balkan" obavezuje potpisnike da ne prelaze maksimalno utvrđene maloprodajne i veleprodajne cene roming usluga.\nOperateri u regionu bi trebalo da smanje troškove rominga kako bi omogućili potrošačima da koriste usluge elektronskih komunikacija, izvan dometa svoje mreže, bez plaćanja visokih naknada.\n- U prvoj godini prelaznog režima, sporazum će za građane Srbije značiti smanjenje cena razgovora u romingu za 27 odsto u odnosu na postojeći sa Crnom Gorom, Severnom Makedonijom i Bosnom i Hercegovinom - rekla je ona.\nZa građane Srbije cena jednog minuta razgovara neće prelaziti 22,4 dinara bez PDV odnosno sedam dinara za SMS poruku i 21,2 dinara za prenos podataka po megabajtu.\nMatić: Ukidanje rominga u regionu 2021. godine\nPrema rečima Tatjane Matić, Beograd je uložio velike napore da do Sporazuma o romingu dođe.\n- Ukoliko političke prilike to budu dozvoljavale, svakako će dokument biti potpisan naredne nedelje - rekla je ona.\nNajkasnije do 1. jula 2021. maksimalne maloprodajne cene rominga u regionu Zapadnog Balkana biće dovedene do nivoa cena u skladu sa pravilom "kao kod kuće" koje se primenjuje u Evropskoj uniji.\nEKONOMIJA Uzletela prodaja smartfona Huaveja, Samsung i Epl posrću\nEKONOMIJA Matić: Ukidanje rominga u regionu 2021. godine


Vučić, Kurti i Lajčak sutra kod Šolca - Medija centar\nVučić, Kurti i Lajčak sutra kod Šolca\nNemački kancelar Olaf Šolc primiće u sredu u Berlinu specijalnog izaslanika Evropske unije za dijalog Beograda i Prištine Miroslava Lajčaka, na dan kada će se sastati i sa kosovskim premijerom Aljbinom Kurtijem, a zatim i s predsednikom Srbije Aleksandrom Vučićem.\nPovodom tih sastanaka, portparol EU za spoljnu i bezbednosnu politiku Peter Stano je potvrdio da će Lajčak posle sastanka sa Šolcom održati neformalni sastanak sa Kurtijem i Vučićem.\n„Nemački kancelar Šolc pozvao je predsednika Vučića i premijera Kurtija u specijalne bilateralne posete Berlinu 4. maja. Na poziv kancelara Šolca, izaslanik Lajčak će takodje otputovati u Berlin da se sastane s kancelarom, a zatim će održati poseban neformalni sastanak i s predsednikom Vučićem i premijerom Kurtijem“, naveo je Stano, javlja Beta.\nOvu vest je još prošle nedelje potvrdila nemačka vlada.\nU kosovskim medijima ima više detalja.\nNemački kancelar sastaće se sa Kurtijem u sredu u 15 časova.\nKako je javila Gazeta Express, pozivajući se upravo na potvrdu nemačkog ministarstva, na sastanku će se razgovarati o aktuelnoj bezbednosnoj situaciji nakon događaja u Ukrajini, regionalnim pitanjima i bilateralnim odnosima Kosova i Nemačke.\nSastanak Šolca i Vučića planiran je za 17.30 istog dana, piše dalje Express, navodeći da će teme razgovora biti rat u Ukrajini, bilateralni odnosi Nemačke i Srbije, ekonomska i regionalna pitanja.\nSastanak sa Šolcom za 4. maj je nedavno potvrdio i Vučić. Kazao je da nema prevelikih očekivanja od ovog sastanka, ali da ipak očekuje da će imati priliku da iznese stav Srbije i da će nemački kancelar želeti to da čuje.\n„Da li ćemo mi time da promenimo deo nemačkog stava oko Kosova – nećemo sigurno. Da li ćemo da promenimo deo njihovog stava oko sankcija – sasvim je izvesno da nećemo“, poručio je Vučić.\nU večernjim satima planiran je sastanak Miroslava Lajčaka sa kosovskim premijerom i predsednikom Srbije.\nUkoliko se ovaj sastanak održi, biće to prvi susret Aljbina Kurtija i Aleksandra Vučića nakon skoro godinu dana, odnosno od poslednje runde dijaloga na visokom nivou održane jula meseca prošle godine u Briselu.


Unapređenje studentskog standarda u NS - pravo na ishranu u dva restorana ima više od 11.000 studenata\ndelatnost prof. dr Zoran Milošević posetio je danas, zajedno sa svojim saradnicama, Studentski centar Novi Sad i tom prilikom izrazio zadovoljstvo zbog unapređenja resursa koji su veoma značajni za uspešno studiranje. On je naglasio da su smeštaj i ishrana važni faktori u postizanju dobrih rezultata studenata, ali da je i uloga menadzmenta Studentskog centra značajna, budući da ima dobru komunikaciju sa studentima i trudi se da se sva sporna pitanja prevaziđu dogovorom.\n„Mi smo tu da pomognemo i u protekle tri godine Pokrajinska vlada je investirala 26 miliona dinara u objekte studentskog standarda. Izdvojili smo i šest miliona dinara za izradu projektno-tehničke dokumentacije za izgradnju novog restorana za ishranu studenata“, kazao je sekretar Milošević i dodao da podrška Grada Novog Sada i Ministarstva prosvete, nauke i tehnološkog razvoja Republike Srbije, predstavljaju važnu sinergiju udruživanja oko važnih projekata.\n„Jedan od važnih projekata je i izgradnja Studentskog kulturnog centra, za koji je izrada projektno-tehničke dokumentacije pri kraju. Verujem da ćemo, kada završimo izgradnju tog centra i novog restorana, kvalitet smeštaja i ishrane, ali i kulturne aktivnosti studenata Univerziteta u Novom Sadu, podići na mnogo viši nivo“, naglasio je resorni sekretar Milošević i još jednom pohvalio rukovodstvo Studentskog centra Novi Sad jer odgovorno radi na rešavanju tekućih problema održavanja objekata i ukupnog funkcionisanja restorana i studentskih domova.\nPrema rečima v. d. direktora Studentskog centra Zorana Martinovića, ustanova studentskog standarda godinama kontinuirano radi na povećanju kvaliteta usluga koje pruža studentima.\n„U našim objektima, kojih ima deset, od toga osam u Novom Sadu, i po jedan u Zrenjaninu i Somboru, smešteno je više od 3.000 studenata, a pravo na ishranu u dva restorana u Novom Sadu ima više od 11.000 studenata“, rekao je Martinović i istakao izuzetno dobru saradnju sa Pokrajinskom vladom, ali i sa studentskim parlamentom i drugim studentskim organizacijama.\nTokom posete Studentskom centru, sekretar Milošević je obišao studentske domove „Slobodan Bajić“ i „Veljko Vlahović“, a posetu je završio ručkom u Velikoj menzi.\nhrana menza Novi Sad studenti univerzitet


Istorijski minimum broja nezaposlenih na evideniciji | Ministarstvo za rad, zapošljavanje, boračka i socijalna pitanja\nIstorijski minimum broja nezaposlenih na evideniciji\nMinistar za rad, zapošljavanje, boračka i socijalna pitanja Zoran Đorđević gostujući u emisiji Svitanje na TV Pink-u, izjavio je da su u ovih godinu dana jedni od najvećih uspeha Ministarstva, izmene i dopune Zakona o finansijskoj podršci porodici sa decom, projekat u saradnji sa Norveškom „Reci Ne radu na crno“ i smanjenje stope nezaposlenosti.\nPrema rečima ministra Đorđevića, Zakon o finansijskoj podršci porodici sa decom predstavlja početak borbe Vlade Srbije da promeni demografsku sliku Srbije, da podstakne rađanje.\n„Predsednik države Aleksandar Vučić stao je na čelo tima koji se bori protiv problema negativne demografske slike Srbije i to dosta govori o ozbiljnosti ovog problema. Izmenama Zakona o finansijskoj podršci porodici sa decom želimo suštinski da menjamo način i pristup tom problemu. Želimo da podstičemo rađanje i da promenimo demografsku sliku, da imamo više rođenih nego umrlih i to je naš dugoročni cilj“, rekao je ministar.\nKada je reč o projektu „Reci Ne radu na crno“ i borbi protiv sive ekonomije, ministar je istakao da je u prvih godinu dana Vlade na čelu sa Anom Brnabić, inspekcija izvršila preko 55.000 nadzora.\n„Samo u poslednjih šest meseci bilo 33.000 nadzora, a to je nekih 30 odsto više inspekcijskih nadzora nego u istom periodu prošle godine. Ono što ohrabruje je to da smo uspeli da zateknemo mnogo manje, nekih 20% ljudi, koji rade na crno, što znači da smo uspeli u medijskoj kampanji koju smo sproveli kroz projekat „Reci Ne radu na crno““, izjavio je ministar i dodao da rad na crno nije štetan samo za državu nego i za same radnike i poslodavce koji rade po zakonu, jer nelojalna konkurencija otežava poslovanje.\nMinistar je posebno istakao da je ovaj projekat uticao i na smanjenje stope nezaposlenosti, kao i to da je Srbija na dobrom putu da stopa nezaposlenosti u narednom periodu padne ispod 10 %.\n„Rezultati sa kraja juna meseca pokazuju da je Srbija na istorijskom minimumu kada je u pitanju evidenciju nezaposlenih. U junu je na evidenciji bilo 579.072 lica, što je za 15.031 lice manje nego u prošlom mesecu, a 10% manje nego što ih je bilo prošle godine u isto vreme. U narednom periodu nam je cilj, koji je postavio i predsednik, da odemo ispod 10 odsto, i to je jedan od zadatak Ministarstva“, naglasio je Đorđević.\n„Pokrenuli smo projekat koji se sastoji od četri faze. Prva faza je bila analiza toga šta imamo, kako bi trebalo da izgledaju centri za socijalni rad. Zatim, jedna novost kada je u pitanju pristup, je to da ćemo ubuduće da kadriramo i da radimo profilisanje ljudi koji rade u centrima za socijalni rad, želeći pre svega da ljudi koji imaju najbolje kvalitete po profilu rade. Poslednja faza jeste profilisanje onih koji traže pomoć u centrima za socijalni rad“, rekao je ministar.\nMinistar Đorđević govorio je i o projekatu izrade socijalnih karata pomoću kojih će država moći da kategorizuje građane i bez administrativnih poteškoća i transparentno da daje pomoć.\n„Socijalnim kartama će biti ukršteni podaci državnih institucija. Novosti, kada su u pitanju oni koji primaju socijalnu pomoć, su da više neće biti problema kojih trenutno imamo, a to su da oni koji primaju pomoć ne žele da se zaposle, jer nekada je socijalna pomoć veća od zarade“, istakao je ministar i dodao da će Srbija iskorititi primer Sjedinjenih Američkih Država da se onima koji se zaposle ne ukida socijalna pomoć odmah, već u nardnih godinu, godinu i po dana.\nĐorđević je rekao da je Ministarstvo u proteklom periodu imalo 11 izmena zakona i novih zakona, a da se u drugoj polovini godine očekuje još 20 velikih promena i neki novi zakoni i dodao da smatra da je to dobra vest za sve građane Srbije.\nKada je reč o smeštaju naših najstarijih građana u domove za stare, ministar ističe da je Ministarstvo pooštrilo kontrolu domova sa željom da ljudi koji žele da svoje najstarije smeste u dom znaju da su domovi sigurni.\n„Za one građane koji su na listi čekanja, koji nemaju nikoga da brine o njima i nemaju dovoljno finansijskih sredstava, Ministarstvo je sklopilo ugovor sa privatnim domovima u kojima mogu biti smešteni i smeštaj će subvencionisati država“, rekao je ministar i dodao da veruje da će tako Srbija postati prva zemlja u Evropi koja neće imati liste čekanja.\nKako je jedan od prioritetnih zadataka Vlade digitalizacija, što je i premijerka Ana Brnabić u svom ekspozeu istakla, ministar navodi da Ministarstvo pored socijalnih karata i mobilnog inspektora uvodi i elektronsko upravljanje dokumentima.\n„U ovaj projekat smo uključili Nacionalnu službu za zapošljavanje, PIO fond i Agenciju za mirno rešavanje radnih sporova. Svi ćemo biti u jednom sistemu upravljanja dokumentima, koji će biti potpuno elektronski. Svi zaposleni uključujući Ministarstvo, ove ustanove ali i centre za socijalni rad će dobiti identifikacione kartice koje će pored identifikacije pružiti zaposlenima i mogućnost elektronskog potpisa. Radićemo aplikaciju za mobilni telefon pomoću koje će zaposleni moći da overavaju i odobravaju dokumenta“, objasnio je ministar.


Zoran Babić novi predsednik Vaterpolo saveza Srbije ! - Vaterpolo vesti\nPočetna » Nacionalna selekcija » Zoran Babić novi predsednik Vaterpolo saveza Srbije !\nZoran Babić novi predsednik Vaterpolo saveza Srbije !\nNa skupštini Vaterpolo saveza Srbije koja je u sredu održana u htelu M, Zoran Babić izabran je većinom glasova za predsednika te organizacije. Babić, privrednik, političar i šef poslaničke grupe Srpske napredne stranke u Skupštini Srbije, dobio je 34 glasa od 43. prisutnih delegata klubova, dok je njegov protivkanidat i proslavljeni vaterpolista Aleksandar Šapić dobio 6 glasova. Po izboru, Babić je predložio, a skupština izglasala novog generalnog sekretara Nemanju Marjana koji će na tom mestu naslediti Marka Stefanovića. Tako je posle skoro sedam meseci od smene Velibora Sovrovića vaterpolo organizacija Srbije dobila prvog čoveka pred kojim je zadatak da vrati stabilnost u organizaciju koja duguje oko milion i 300 hiljada evra i funkcioniše sa privremenim organima uprave. Kao najvažnije ciljeve u svom mandatu novi predsednik istakao je ekonomsku stabilizaciju sporta, realizaciju strateških ciljeva i bolji marketing i promociju. Takođe, Babić je najavio da će uložiti napor da vaterpolo dobije status sporta od nacionalnog značaja čime bi dobio veću pomoć od države.\n“ Učiniću sve da vatepolo postane sport od nacionalnog značaja, jer on to svojim rezultatima zaslužuje i to bi mu omogućilo veću pomoć od države. Za mene je velika čast da budem na čelu vaterpolo saveza i u svom programu sam definisao tri ključne tačke. Na prvom mestu je finansijska konsolidacija jer se u organizaciji nagomilao dug iz prethodnog perioda. Ne želim da gledam u prošlost jer verujem da sam čovek budućnosti, i zato ne razmišljam o uzrocima nastanka dugovanja već o saniranju, a plan je da godišnje smanjujemo dug za 400.000 evra kako bi kroz tri godine izašli iz problematične situacije“, kazao je Babić u predstavljanju svog programa neposredno pred glasanje delegata.\nPredsednik VSS Zoran Babić\nKao drugu tačku svog programa on je zacrtao realizaciju strateških ciljeva, među kojima su kontinuitet rezultatskih uspeha svih selekcija, razvoj infrastrukture širom Srbije, što podrazumeva pokretanje novih centara po uzoru na Kragujevac, kao i razvoj ženskog vaterpola.\n“ Poseban prioritet stavljam na infrastrukturu koja je osnova svakog sporta, a koja bi u Srbiji mogla da se poboljša. Mi smo pre nekoliko godina bili u situaciji da u Beogradu radi samo jedan zatvoreni bazen, na sreću sada je to mnogo bolje, ali trebalo bi stvoriti uslove i u drugim gradovima, izgradnjom zatvorenih bazena tamo gde oni ne postoje ili natkrivanjem postojećih otvorenih, što bi moglo da bude dobro rešenje, mnoga mesta bi dobila priliku da se uključe u vaterpolo. Dobar primer za to je Kragujevac gde je za kratko vreme oko 1000 dece počelo da se bavi tim sportom. Na pomoć će moći da računaju i ženski klubovi kako bi unapredili položaj ženskog vaterpola i dobili jaku ligu“, kazao je Babić.\nKao treći cilj on je naglasio marketinšku promociju vaterpola, veći angažman privatnog sektora u sponzorisanju i podršci u razvoju trofejnog sporta.\n“ Srbija je prošle godine imala najjaču vaterpolo ligu u Evropi, koja nije imala sponzora. To moramo da promenimo i pronađemo partnere koji su zainteresovani da ulažu u vaterpolo. U samoj organizaciji trebaće nam jasnija definicija odgovornosti i racionalizacija. Moramo da radimo i na medijskoj afirmaciji, kako bi sport dobio više pažnje, pokrivenost televizijskim prenosima, a u tu svrhu u budućnosti bi mogli da promenimo i termine odigravanja utakmica“, rekao je između ostalog u predstavljanju svog programa novi predsednik VSS-a.\nBabić je zaključio svoje izlaganje otvorenim pozivom stručnim ljudima, pa i drugom kandidatu Aleksandru Šapiću da se uključe radu na postizanju uspeha koji je u krvi vaterpolo porodice.\nSkupštini se potom obratio i Šapić koji je istakao da bi podržao kandidaturu Babića da je u usledila u martu, i da se kandidovao posle razgovora sa tadašnjim generalnim sekretarom Stefanovićem i prvim čovekom Partizana Alkesandrom Šoštarom koji su ga obavestili o stanju u organizaciji i potrebom za čovekom koji bi mogao da promeni stvari pošto više od 6 meseci nije bilo ličnosti spremne da stane na čelo VSS-a.\n„Nisam sa sobom poneo program, jer je on unapred svima dostavljen. Ovde želim da kažem da je meni vaterpolo puno doneo i da sam uvek spreman da pomognem, a nikako odmognem. Ja sam odlučio da se kandidujem posle razgovora sa Stefanovićem i Šoštarom koji su me pozvali i rekli da je situacija delikatna i da bi mogao da pomognem. Tom prilikom sam rekao da ću razmisliti, a potom sam i prihvatio poziv. Međutim, sada se stvorila jedna loša atmosfera koja u vaterpolu nije postojala, i dešavaju se neke stvari od kojih je mene sramota“, rekao je najbolji strelac u istoriji srpskog vaterpola.\nŠapić je u nastavku izlaganja rekao da se stvorila atmosfera straha i pritisaka, kojih do sada nije bilo i da bi svi trebali da razmisle da li žele da to postane pravilo u organizaciji.\n“ Ja podržavam kandidaturu Babića, i da mogu glasao bih za njega, jer mislim da on može da bude dobar predsednik, kao i neki pre njega bez obzira što nije bio sportista. Ono što meni smeta su pritisci i neki potezi ljudi koji su sebi dali za pravo da pokušaju da utiču na klubove kako će glasati. Vrhunac toga je ono što je učinio Partizan i njegov predsednik Šoštar. Niko ne može da prenebregne te činjenice i to je sramota za veliki klub. Mislim da se to tako ne radi i da će naneti štetu vaterpolu ako se bude uvelo pravilo da politika odlučuje. Razmislite o tome, jer jednom kada se takva pravila postave teško ih je menjati“, zaključio je Šapić.\nRasprava je posle izlaganja kandidata trajala još neko vreme, a između ostalog predsednik Partizana iskoristio je priliku da obrazloži zašto su crno-beli promenili odluku.\n„Vaterpolo klub Partizan i sport kod nas ne bi trebalo da se odlučuju za bilo koju stranu, ali nismo izolovani od okruženja u kojem se nalazimo i moramo da se oslonimo na državu. Mi smo podržali Šapića pre nego što smo bili upoznati sa kandidaturom i programom Babića. Promenili smo odluku na Upravnom odboru kluba i u konsultaciji sa sportskim društvom kome pripadamo“, kazao je Šoštar.\nPo završetku izlaganja programa kandidata i rasprave pristupilo se glasanju po tački 4. dnevnog reda, odnosno o izboru predsednika. Svaki delegat dobio je za skupštinu tri lista: plavi, crveni, i beli pa je predsednik Skupštine Živa Cvijetićanin upozao delegate sa sistemom glasanja. Podizanje plave kartice bilo je glas za Šapića, a crvene za Babića.\nI pre brojanja bilo je jasno da je mnogo više crvenih listovaa i da je pobednik Babić, a prebrojano je 34 glasa za njega i 6 za Šapića iako je novinara Vaterpolo vesti imao utisak da je podignuto sedam plavih listova. To u svakom slučaju ne bi promenilo konačan rezultat, ali bi broj delegata koji nisu dali svoj glas smanjiio sa tri na dva.\nPo izboru novog predsednika, nastavljena je sednica, u kojoj je podnet izveštaj Koordinacionog odbora, a potom i Anketnog odbora o kome će Vaterpolo vesti uskoro opširnije pisati. Izveštaj rada dao je i generalni sekretar Marko Stefanović koji je uoči skupštine podneo ostavku posle sedam godina na funkciji kako bi omogućio novom predsedniku da izabere glavnog saradnika.\nStefanović je u izlaganju izneo rezultate rada saveza u proteklom periodu bez predsednika, kada je on zajedno sa Koordinacionim odborom vodio organizaciju, posle čega se zahvalio na dugogodišnjoj saradnji ljudima u savezu i reprezentativcima. On je zamolio članove skupštine da jednoglasno usvoje njegovu ostavku.\nNa mesto generalnog sekretara izabran je Nemanja Marjan, nekadašnji vaterpolista koji je u VSS-u do sada obavljao funkciju izvršnog direktora. On se u obraćanju zahvalio svom prethodniku na izuzetnom radu, kao i članovima skupštine koji su ga jednoglasno izabrali na predlog predsednika.\n“ Hvala članovima skupštine napoverenju, i mom prethodniku Marku Stefanoviću koji je proteklih godina mnogo učinio za VSS“, rekao je kratko Marjan po izboru na mesto generalnog sekretara.\nGeneralni sekretar VSS Nemanja Marjan\nNakon izbora novog ‘operativca’ VSS-a zasedanje skupštine je prekinuto, i trebalo bi da bude nastavljeno u roku od 14 dana kada će na dnevni red doći izbor Upravnog odbora, a potom i Stručnog saveta kako bi se konstituisali svi neophodni organi za puni rad saveza.\nIgor Petric na Facebook kaže:\n19/09/2013 u 08:44\nTrebali smo Pedja Nosovic za predsednika.On bi tu bio jedini spasitelj :)))))


Krv u hitnim slučajevima do pacijenta stiže za dva sata\nIzvor: Radio 021, 07.Dec.2018, 21:33 (ažurirano 02.Apr.2020.)\nJoš samo osam regionalnih službi za transfuziju do Nove godine bi trebalo da "prenese" prikupljanje, testiranje i obradu krvi na četiri centra u Beogradu, Novom Sadu, Nišu i Kragujevcu.\nTi veliki centri će od 1. januara 2019. godine, po novom Zakonu o transfuziji, jedini moći da obavljaju ove poslove. Od ukupno 43 regionalne službe, promena nadležnosti već je završena u 35, i one sada funkcionišu kao banke krvi, a taj status će imati i preostalih osam, koje su u fazi >> Pročitaj celu vest na sajtu Radio 021 << transformisanja, prenose Novosti.\nIako je bilo otpora, kao što je bio slučaj Transfuzije u Užicu, gde su naveli da bi nova organizacija zbog udaljenosti transfuzioloških centara, mogla da ugrozi snabdevanje krvlju, pre svega u hitnim situacijama, nijedna od regionalnih službi nije zatražila status podjedinice transfuziološkog centra, potvrđeno je u Institutu za transfuziju krvi Srbije.\nInstitut po Zakonu o transfuzijskoj medicini nema ingrencije da dodeljuje status posebne jedinice, ali ako bude posebnih zaheva, o tome će odlučivati Uprava za biomedicinu pri Ministarstvu zdravlja. U bolničke banke krv će se iz transfuzioloških centara slati jednom nedeljno, a, po potrebi, u hitnim slučajevima, i vanredno.\n"Definisani su redovni termini dostave krvi, a prethodnih meseci, u kojima je započeta implementacija, pokazalo se da se, u slučaju hitne potrebe ili vanredne situacije, krv ili krvne komponente, mogu dostaviti u roku od najviše dva sata", objašnjava direktorka za medicinske poslove na Institutu za transfuziju krvi Srbije Olivera Savić.\nPojedine bolničke banke su dosta udaljene od transfuzioloških centara. Tako je bolnička banka u Boru udaljena 167 kilometara od centra u Nišu.\n"Banke krvi bi trebalo u svakom trenutku da imaju obaveznu rezervu upravo zbog nepredviđenih situacija", dodaje Savić.\nPrema njenim rečima, sve se unapred planira. Tako, po novom Zakonu, bolničke banke krvi imaju obavezu da na osnovu potrošnje iz prethodne godine, svoje godišnje potrebe za krvlju i komponentama krvi dostave transfuzijskim centrima od kojih se sanbdevaju najkasnije do 15. oktobra tekuće godine. Na osnovu toga, Institut pravi plan potreba za krvlju i njenim komponentama najkasnije do 15. novembra.\nIako povremeno zalihe krvi padaju na minimum, obično u dva navrata, u jeku letnjih godišnjih odmora, i zbog "zgusnutih" državnih i verskih praznika u januaru, sa 33 davanja krvi na 1.000 stanovnika na nivou zemlje, Srbija spada među zemlje sa visokim procentom davalaca.\nDrugačija organizacija Nacionalne transfuziološke službe od 2019. Iz četiri centra potrebne količine se šalju i vanredno JOŠ samo osam regionalnih službi za transfuziju do Nove godine treba da "prenese" prikupljanje, testiranje i obradu krvi na četiri centra: Beograd,...


Verhovštad: Britanija dobrodošla da promeni mišljenje i ostane u EU - European Western Balkans\nSTRAZBUR – Britanija je dobrodošla da promeni svoje mišljenje i ostane u Evropskoj uniji, ali ne treba da očekuje budžetske popuste niti izuzetke u odnosu na pravila EU, izjavio je danas koordinator Evropskog parlamenta za Bregzit Gi Verhofštad.\n“Juče, Emanuel Makron, novi predsednik Francuske, govorio je o tome da su vrata otvorena, da će ukoliko Britanija promeni mišljenje naići na otvorena vrata”, rekao je Verhovštad, preneo je Rojters.\n“Slažem se, ali poput Alise iz Zemlje čuda, ne sva vrata u isto vreme. To će biti sasvim nova vrata, sa novom Evropom, Evropom bez popusta, bez kompleksnosti, sa realnim moćima i jedinstvom”, rekao je on.\nMinistar inostranih poslova Danske Anders Samuelsen izjavio je ranije danas da je otvoren za ideju da Velika Britanija ostane punopravna članica Evropske unije ukoliko promeni svoju odluku oko napuštanja evropskog bloka.\n“Ako sutradan dođe do preokreta i kažu da žele da budu deo svega toga, Danska je veoma otvorena prema toj ideji”, rekao je Samuelsen.\nFrancuski predsednik Emanuel Makron izjavio je juče, nakon susreta sa britanskom premijerkom Terezom Mej, da su vrata za ostanak Britanije u Evropskoj uniji još uvek otvorena.\n“Naravno, vrata su uvek otvorena sve dok se pregovori o Bregzitu ne završe”, rekao je Makron na zajedničkoj konferenciji za novinare u Parizu, prenele su agencije.\nOn je ipak dodao da su odluku o Bregzitu doneli britanski građani suvereno i da on to poštuje, ali da bi voleo da pregovori počnu što pre.\nSa evropskog stanovišta, sve dok se pregovori ne završe, postoji mogućnost da se promeni smer događaja, naveo je Makron.\nMej je rekla da, uprkos njenim nastojanjima da formira vladu posle izbora, vremenski okvir za Bregzit ostaje “na kursu” i da će razgovori početi sledeće nedelje.\nNemački ministar finansija Volfgang Šojble izjavio je u utorak da će Velika Britanija biti dobrodošla u Evropsku uniju, ukoliko odluči da ne želi da izađe iz tog bloka.\nOn je agenciji Blumberg kazao da je britanska vlada ta koja odlučuje o Bregzitu.\nUpitan da li bi vlada mogla da povuče odluku da napusti EU, Šojble je kazao da “nije od pomoći” da se spekuliše da li će se to dogoditi ili ne.\n“Britanska vlada rekla je da će se pridržavati Bregzita. Tu odluku poštujemo, međutim ako žele da promene odluku, naići će na otvorena vrata”, rekao je Šojble.\nPortparol Tereze Mej Džejms Slak, rekao je povoodom te izjave nemačkog ministra da je narod Britanije glasao da napusti EU, kao i da će se vlada pridržavati te odluke.\nAnders SamuelsenBregzitDžejms SlakEmanuel MakronGi VerhofštatTereza MejVelika BritanijaVolfgang Šojble\nEWB 18. 10. 2017. 18. 10. 2017.


Naslovna Sport Fudbal Prikupljena značajna sredstva\nNa humanitarnom turniru u malom fudbalu za pomoć u lečenju Aleksandra Saše Adamovića iz Gajdobre\nNa sportskim terenima u Novoj Gajdobri je u nedelju odigran humanitarni turnir u malom fudbalu „Delije za Saleta“ za pomoć u lečenju Aleksandra Saše Adamovića koji je teško povređen u saobraćajnoj nesreći.\nTurnir su organizovali navijači „Crvene zvezde“, a nastupile su 34 ekipe. Prikupljeno je 162.302 dinara i 50 evra koji će pomoći u lečenju teško povređenog mladića iz Gajdobre.\nOrganizatori ovog turnira navode da su zadovoljni prikupljenim sredstvima, jer se nisu ni nadali da će se odazvati ovoliko ljudi. Iako su prva tri mesta na turniru u drugom planu, recimo da su pobedili „Delije Sombor“, drugo mesto pripalo je „Familiji“, a treći su bili „Pužari“ iz Nove Gajdobre. Turnir je privukao i značajnu publiku, a bila je tu i kutija u koju su posetioci mogli da ubace humanitarni prilog.\nHumanitarnom turniru „Delije za Saleta“ se priključilo i Udruženje likovnih stvaralaca „Petar Tomić“ iz Bačke Palanke koje je dobilo zahvalnicu za pomoć i podršku u organizaciji.\nAleksandru Saši Adamoviću iz Gajdobre humani ljudi mogu pomoći i slanjem SMS-a 165 na broj 3030.\nAleksandar Saša Adamović\nDelije za Saleta\nPrethodni tekstOsveštana crkva u Vajskoj\nSledeći tekstSve više Pivničana odlazi na rad u Slovačku


SolidProffesor | tehnologika-beograd\nKompletna video obuka\nSolidProfessor SOLIDWORKS online kursevi i video tutorijali su dizajnirani da vam pomognu da brzo povećate vaše znanje. eLearning platforma vam, za početak učenja donosi osnove ili ako ste iskusan korisnik možete skočiti pravo u naprednije teme. Cilj je da vam se obezbede alati potrebni za razvijanje veština koje su od neposrednog uticaja na vašu produktivnost\nInteraktivni projekti i tutoriali\nSvaki kurs je sastavljen od kratkih i konciznih video lekcija, koje objašnjavaju kako svaka funkcionalnost može da se primeni i uključuju datatoteke za preuzimanje da učenici mogu da pratite i uče kroz rad sa konkretnim primerima što dramatično povećava kvalitet i trajnost stečenog znanja. Učenici takođe imaju pristup bogatoj biblioteci praktičnih, interaktivnih projekata i studija slučaja koje pokrivaju desetina realnih primera.\nIntegrisana rešenja za učenje\nSolidProfessor video trening može da se integriše u radno okruženje primenom jedinstvenog “Task-Pane Add-In”. Pronađite odgovore koji su vam potrebni bez napuštanja interfejsa. “Instant Search” tehnologija omogućava vam da pronađete pravi video tutorial ili projekat brzo tokom rada na projektu.\nUtvrdite praznine u znanju\nSvaki trening uključuje test procene sposobnosti i omogućava vam da brzo identifikujte kojim konceptima ste ovladali i pokazaće oblasti kojima treba da posvetite više vremena. Naš sistem će čak predložiti konkretne lekcije ili tutorijale koji će vam pomoći da popunite praznine u znanju.\nKursevi za pripremu su pomogli hiljadama korisnika da obiju svoj sertifikat. Kursevi za pripremu za sertifikaciju su toliko efikasni da su i učenici srednjih škola pomoću njih uspeli da dobiju sertifikate.


Sindikat: Povređeno pravo na rad zaposlenih u zdravstvu - JUGPRESS\nSindikat: Povređeno pravo na rad zaposlenih u zdravstvu\nPostavio: Jugpress 16 Jula, 2021\nUdruženi sindikati Srbije Sloga, sindikat zdravstva i socijalne zaštite, osuđuje danas Ministarstvo zdravlja Srbije, jer je direktorima zdravstvenih ustanova naložilo da donesu interne odluke kojima će obavezati zaposlene pod kojim uslovima mogu da se vrate na rad posle godišnjeg odmora, bolovanja, slobodnih dana i plaćenog odsustva.\nKako se ukazuje u saopštenju, dopisom se zahteva PCR testiranje o trošku zaposlenog, čime se pravi slika o ” neodgovornim pojedincima iz zdravstva koji ugrožavaju druge“, što nije tačno i što je vrlo opasno po dalje funkcionisanje zdravstvenog sistema.\n“Ovakav dopis i ovu vrstu ucena nećemo niti možemo podržati, jer je ovim povređeno osnovno ljudsko pravo, pravo na rad”, poručuje Sloga i podseća da je vakcinacija pravo izbora.\nPrema stavu Sindikata, zahtev za PCR testiranje o trošku zaposlenog je indirektno “kazna i pritisak“ da se vakcinišu po svaku cenu.\nNe postoji dilema da zdravstveni radnik treba da bude potpuno zdrav na svom radnom mestu kako ne bi ugrozio druge, ali je nametanje gotovih rešenja u vidu “primoravanja“ plaćanja dokaza da neko nije zaražen veliki udar na egzistenciju, smatra Sloga.\nU saopštenju se predlaže da Ministarstvo zdravlja Srbije odmah povuče ovaj dopis, da se javno izvini svim zdravstvenim radnicima i svim zaposlenima u zdravstvu i da se odgovorne osobe, koje su ovo uradile, kazne,.\nUkoliko je ministar bio saglasan sa ovim, i sam snosi odgovornost. Takođe, predlažemo da se u izradi procedura uključe i predstavnici sindikata Sloga, zaključuje se u saopštenju.


ProCredit banka najuspešnija u isplati subvencionisanih kredita - AgroSmart\nSvi poljoprivrednici u Srbiji koji planiraju da i ove godine, uz subvencionisane kredite države, nastave sa ulaganjima u svoju proizvodnju, svoje zahteve za dobijanje ovih povoljnih pozajmica već sada mogu da predaju u svim ekspoziturama ProCredit banke, kao i da neophodna finansijska sredstva dobiju u izuzetno kratkom roku.\n– Tokom svih proteklih godina, ProCredit banka je bila najuspešnija domaća banka kada je reč o isplati subvencionisanih kredita. Samo tokom prošle godine, od ukupno 73 miliona evra isplaćenih subvencionisanih agro kredita, naša banka je odobrila i isplatila više od 21 miliona, što nas čini ne samo najuspešnijom bankom, već i bankom koja je najrešenija i najspremnija da domaće proizvođače podrži u dobijanju državnih subvencija – istakla je Ana Milić, direktor Sektora za privredu i poljoprivredu ProCredit banke.\n– Državne subvencije su značajan podsticaj za proizvođače i jedan od načina na koji mogu veoma povoljno da unaprede svoje poslovanje. Za nas u ProCredit banci je to samo još jedna prilika da sve koji sarađuju sa nama podržimo i omogućimo im da pravilno iskoriste podsticajna državna sredstva. Iz tog razloga, pozivamo sve zainteresovane poljoprivrednike da nam se jave ili da posete neku od naših ekspozitura kako bi se upoznali sa svim prednostima ovog programa, ali i kako bi u razgovoru sa našim stručnjacima na vreme pripremili sve što je potrebno za dobijanje državnih subvencija – objašnjava Ana Milić.\nkredita procredit subvencionisanih


Napomena u otkazu koju je jedna čistačica dala svom šefu proširila se na društvenim mrežama, posebno Tvitteru, a ljudi masovno ukazuju na loš tretman pomoćnog osoblja.\nMenadžer joj je “očitao bukvicu”\nJulie Cousins napustila je posao čistačice u HSBC nedavno, posle 35 godina rada.\nPrema rečima njenog sina Džoa, u svojoj belešci, 67.-godišnjakinja je napisala da odlazi zbog toga što joj je menadžer “očitao bukvicu”, odnosno izgrdio u kancelariji.\nIz ove kompanije za BBC su rekli da ne mogu da komentarišu pojedinačna kadrovska pitanja, ali da rade na tome da shvate šta se dogodilo.\nOva radnica je u belešci napisala da tretman koji je doživela nije „ništa drugo nego agresivan i okrutan“.\n„Dakle, ubuduć, idite napred, molim vas da se svi setite – u svetu u kojem možete biti bilo šta, budite ljubazni, jer svi niste ništa bolji od čistača.“, napisala je.\nNaglasila je da čistačice i mnogi drugi često „zaboravljaju“ na radnom mestu.\nDodala je da je odlučila da ode iz firme nakon uznemirujućeg incidenta sa menadžerom, jer je želela da radi sa ljudima s kojima se oseća prijatno.\nViše od 3.000 komentara na TW\nObjava njenog sina na Tvitteru u kojoj je podelio ono što je njegova majka napisala šefu u ostavci privukla je na Tviteru više 3.000 komentara.\nMnogi korisnici su rekli da su njihovi roditelji, deca i kolege bili loše tretirani radeći kao pomoćno osoblje, kao što su spremačice, domari, obezbeđenje i recepcionari.\nGeneralni sekretar Kongresa sindikata Trades Union Frances O’Gradi rekla je je za BBC da su čstači odigrali vitalnu ulogu tokom ove pandemije, održavajući radna mesta i javne prostore sigurnim, često pod velikim ličnim rizikom.\n„Poslodavci i vlada moraju učiniti više kako bi vrednovali doprinos ovih previdenih ključnih radnika“, navela je.\nDodala je da je potrebno učiniti više na poboljšanju plata i uslova jer „nije u redu da je toliko osoblja za čišćenje na niskim platama i nesigurnim ugovorima.”


U prošloj godini "Folksvagen" grupa prodala je rekordnih 10,83 miliona automobila, odnosno 0,9 odsto više nego godinu dana ranije.\nNajveći konkurenti "Tojota motor" i "Reno-Nisan-Micubiši" još nisu objavili potpune podatke o ukupnoj prodaji u 2018. godini. Francusko-japanski savez je u 2017. prodao 10,6 miliona automobila, a u prvoj polovini prošle godine 5,54 miliona.\n"Tojota" je objavila procenu o ukupnoj prodaji u svetu od 10,55 miliona automobila u prošloj godini, ali još uvijek nije potvrdila te brojke.\nMercedes pretekao BMW\n"Folksvagen" je prošle godine isporučio 6,24 miliona vozila, dok su njegovi luksuzni brendovi "Audi" i "Porše" prodali 1,81 milion, odnosno 256.000 vozila.\nEvropljani manje traže luksuzna vozila\nFolksvagen u PROBLEMIMA, prodaja pala za 2,8 odsto, da li NEMAČKI GIGANT dolazi u Srbiju


Poreski konsalting - New Event\nZa svaki poduhvat, bez obzira na polje delatnosti, potrebne su konsultacije sa profesionalcima. Pružamo poresko savetovanje i doprinosimo uspešnom razvoju vaše kompanije.\nNaše poreske konsultacije podrazumevaju, pre svega, upoznavanje klijenata s temom poreskog planiranja, optimizaciju oporezivanja, analizu i procenu poreskih efekata na aktivnosti kompanija i pojedince.\nSarađujemo sa klijentima iz različitih branši i pružamo adekvatne poreske informacije. Naš cilj je da dobijete precizne informacije u vezi sa porezima, računovodstvom, planiranjem, analizom, profitabilnošću kompanija, administracijom, osobljem i drugim.\nPoreske oblasti su izuzetno dinamično polje, koje se neprestano menja, te je veoma važno poznavanje zakonskih odredbi, koje se primenjuju na teritoriji Srbije. Takođe, bitno je uspostaviti usklađenost sa međunarodnim normama, upravo zato što sve veći broj srpskih kompanija ima trgovinske odnose sa inostranstvom.\nRaspolažemo velikim iskustvom u rešavanju ozbiljnih slučajeva i pomoći ćemo vam da izbegnete sve nepovoljne situacije, uz nalaženje najpovoljnijeg rešenja za vaše finansije. Poresku oblast jedne kompanije nije teško uskladiti sa sistemom njenog poslovanja, ali taj proces zahteva puno vremena, jer je nužno da bude uspešno osmišljen i realizovan.\nS tim u vezi, spremni smo da vam pružimo potrebnu pomoć kroz sveobuhvatne poreske konsultacije, koje se zasnivaju na najsavremenijim informacijama u zemlji i inostranstvu.\nKontaktirajte nas na imejl: office@newevent.rs ili na telefon: +381 65 818 4000 i zajedno ćemo pronaći pravo rešenje za vas.


Stojanović je rekao da na adresu njegove kancelarije još nije stiglo rješenje Suda BiH, ali da je od Boračke organizacije RS dobio primjerak koji je Sud BiH poslao njima\nSud BiH donio je rješenje kojim se generalu Milomiru Savčiću zabranjuje da obavlja dužnost predsjednika Boračke organizacije Republike Srpske /BORS/ i ograničavaju nastupi u medijima u dijelu koji se odnosi na predmet suđenja, izjavio je Srni Savčićev advokat Miodrag Stojanović.\nSud Bosne i Hercegovine, podsjećamo, je 13. januara 2020. godine potvrdio je optužnicu u predmetu Milomir Savčić, kojom se optuženi Milomir Savčić tereti da je počinio krivično djelo genocid iz člana 171. tačka a) i b) Krivičnog zakona Bosne i Hercegovine (KZ BiH).\nStojanović je rekao da na adresu njegove kancelarije još nije stiglo rješenje Suda BiH, ali da je od Boračke organizacije RS dobio primjerak koji je Sud BiH poslao njima.\n“Po onome što sam vidio Sud je djelimično prihvatio prijedlog Tužilaštva da se generalu Savčiću zabrani dalje obavljanje dužnosti predsjednika Boračke organizacije i zabranu nastupa u medijima uz ograničenje na predmet njegovog suđenja. On i dalje može komunicirati sa medijima u vezi sa bilo kojom drugom temom”, pojasnio je Stojanović.\nOn je najavio da će na ovo rješenje uložiti žalbu pošto je, kako je naveo, prvim čitanjem vidio da je obrazloženje rješenja u dijelu koji se tiče zabrane obavljanja dužnosti predsjednika BORS-a apsolutno neosnovano, neargumentovano i maliciozno.\n“Ovo kažem jer prema onome što piše u rješenju, Savčiću zabranjuje se da obavlja dužnost predsjednika Boračke organizacije jer bi svojom pozicijom mogao uticati na objektivnost svjedoka koji se pojavljuju na suđenju, koji bi mogli da se plaše za svoj status ukoliko bi svjedočili o nečemu što nije u interesu Savčića”, naveo je Stojanović.\nPrema njegovim riječima, to obrazloženje je neshvatljivo jer Sud nije provjerio da li se na listi svjedoka Tužilaštva BiH nalazi i jedan svjedok koji je član BORS-a, kao ni na osnovu čega oni izvode takav zaključak.\n“Takav zaključak su izveli na osnovu pretpostavke pretencioznosti da li će se neki svjedok plašiti da ovaj /Savčić/ to neće zloupotrijebiti. Savčić nijednom borcu ne daje prava ni obaveze, već organ Ministarstva rada i boračko-invalidske zaštite RS. Prema tome, šta on ima sa pravima boraca da bi oni mogli da se plaše da će im oduzeti ta prava”, naglasio je Stojanović.\nStojanović je ranije Srni rekao da je Sud BiH Savčiću zabranio i napuštanje BiH i naložio oduzimanje putnih isprava.\nKako je ranije saopćeno iz Suda Bosne i Hercegovine, u optužnici je navedeno da je Savčić pomagao i podržavao ubijanje muških pripadnika skupine Bošnjaka.\n“U optužnici je, pored ostalog, navedeno da je Milomir Savčić u svojstvu komadanta 65. zaštitnog motorizovanog puka Glavnog štaba vojske Republike Srpske, znajući za namjeru glavnih izvršilaca da djelomično istrijebe nacionalnu, etničku i vjersku skupinu Bošnjaka, pomagao i podržavao ubijanje muških pripadnika skupine Bošnjaka i nanošenje teških tjelesnih ozljeda i duševnih povreda skupini Bošnjaka, koji su, kao Bošnjaci Istočne Bosne, činili značajan dio etničke skupine Bošnjaka”.\n#genocid#sud bih#MIODRAG STOJANOVIC#milomir savčić


NovaEnergija.net » Filip Moris prva kompanija u svetu koja je dobila sertifikat jednakih plata Filip Moris prva kompanija u svetu koja je dobila sertifikat jednakih plata – NovaEnergija.net\nKompanija „Filip Moris“ (Philip Morris) saopštila je danas da je prva multinacionalna korporacija u svetu koja je dobila sertifikat „Jednaka plata“ (Equal-Salary) koji potvrđuje da ta kompanija obezbeđuje jednake naknade za jednake poslove muškarcima i ženama.\nNavedeno je i da je filijala „Filipa Morisa“ u Srbiji dobila zvaničnu potvrdu da se potpuno ravnopravno odnosi prema svim zaposlenima.\n„To je posebno važno za duvansku kompaniju koja iz korena menja svoj tradicionalni biznis i ide u pravcu budućnosti bez duvanskog dima“, kazala je ona.\nPo njenim rečima, „Filip Moris“ je fokusiran na eliminisanje razlika između polova, a u toj kompaniji žene zauzimaju 35 odsto svih upravljačkih funkcija, a cilj je da se do 2022. dostigne nivo od 40 odsto.\n„Srpska filijala kompanije je sa 45 odsto žena na upravljačkim pozicijama već uveliko dostigla i prestigla zacrtani cilj“, navela je Jovanović.\nFilip Moris prva kompanija u svetu koja je dobila sertifikat jednakih plata was last modified: March 9th, 2019 by Ivana Karanović\nEqual-SalaryFilip MorisJednaka plataPhilip Morrisrodna diskriminacijarodna ravnopravnostsertifikatTatjana Jovanović


Sećanje na deset avijatičara | Kaleidoskop\nKaleidoskop media / Izvor: MediaSfera / Foto Mišel Ledet\nDanas se navršava 78 godina od kada je nemačka avijacija u Drugom svetskom ratu bombardovala Beograd. U toj operaciji sa zemljom je sravnjen veliki deo prestonice, nastradalo je više hiljada građana, naneta je neprocenjiva šteta važnim infrastrukturnim objektima, nacionalnim i kulturnim institucijama.\nHrabri piloti Šestog lovačkog puka su ušli u istoriju, jer su 6. i 7. aprila kao orlovi branili svoj glavni grad od najezde Hitlerovih‘flug-cojg’-formacija. Oni su istinski vitezovi beogradskog neba, a tradicija se prenosi pokoljenjima, pa i na generaciju sadašnjih pilota-lovaca.\nPrvi samoubilači napadi\nBOMBARDOVANJE BEOGRADA - SEĆANJE NA STRADANJE NARODNE BIBLIOTEKE


Naslov komentara: I Amerika priznala poraz Izraela u Gazi Thu May 27, 2021 10:22 am\nCionistički režim Izraela doživio je težak poraz u operaciji Mač Kudsa. Priznanje o porazu među cionističkim zvaničnicima i analitičarima bilo je toliko često da je čak i bivši ministar rata tog režim, Liberman, priznao poraz.\nIpak, došao je red i na Sjedinjene Američke Države da priznaju poraz svog saveznika. Jedan zvaničnik Ministarstva vanjskih poslova SAD, koji nije želio da bude imenovan, za tursku novinsku agenciju Anadolija je rekao:\n„Izrael je suprotno onome što tvrdi, doživio poraz u postizanju svog cilja u Gazi, te će nastaviti svoje nastojanje da oslabi moć pokreta Hamas i da ga kontroliše.“\nOn se zahvalio Jordanu i Kataru zbog uloge koju su odigrale u uspostavljanju primirja između palestinskih grupa otpora u Gazi i Tel Aviva, kao i Egiptu.\nAmerički ministar vanjskih poslova također je stigao na okupirane palestinske teritorije.\nS druge strane, Brigade Al-Qassam, vojno krilo Hamasa, kazale su da se njegove rakete još uvijek nalaze na platformama za ispaljivanje.\nGlasnogovornik Brigada je na ceremoniji odavanja počasti šehidima operacije Mač Kudsa rekao da je pobjeda koju su ostvarile palestinske grupe plod krvi šehida i zalaganja boraca otpora.\nSenad, Mostarac, Bosniak, Danijel, Anonimus, bosanski zmaj and Ajlin like this post


Američki medijski desant: Milioni dolara za balkanske medije - 30.01.2018, Sputnik Srbija\nAmerička agencija za međunarodni razvoj, USAID, predstavila je danas u Sarajevu zajednički Program za pomoć medijima na Balkanu, čiji će fokus biti na razvoju... 30.01.2018, Sputnik Srbija\n13:59 30.01.2018 (Osveženo: 14:35 30.01.2018)\n© REUTERS / Jonathan ErnstMikrofoni medijskih kuća ispred ulaza u Belu kuću\n30 Januar 2018, 08:58\nProgram će trajati tri godine, a vredan je sedam miliona dolara.\nAmbasadorka Sjedinjenih Američkih Država u BiH Morin Kormak je sa predstavljanja Programa u Sarajevu poručila da su slobodni mediji temelj demokratije, a u celom regionu su, kako je navela, mediji pod „pritiskom raznih izvora“.\nZbog toga je program i osmišljen kao regionalni, a usmeren je na podršku nezavisnim medijima, rekla je Kormakova i precizirala da je pomoć usmerena na „istraživačko novinarstvo“ i medije.\n„Želimo da pomognemo istraživačkom novinarstvu, jer je njihova uloga u društvu posebna, jer izveštavaju o onome što korumpirani građani rade“, navela je.\nNaglasila je da je cilj pomoći medijima da koriste nove tehnologije, da ulaze u partnerstva za reklamiranje i oglašavanje i da rade na razvoju sadržaja koji emituju.\nPredsednik Upravnog odbora Saveta za štampu u BiH i direktor magazina „Start BiH“ Dario Novalić izrazio je zadovoljstvo što je USAID u dva meseca pokrenuo dva programa, jedan za BiH, a drugi regionalni.\n„Dugo su nas pustili da se razvijamo sami. Medijima to nije bio problem, ali ekonomiji i politici je to bila prilika — neki mediji su propali, neki su se morali pripojiti, javno ili tajno, političkim strankama“, rekao je Novalić.\nSiguran je, kaže, da će u narednim godinama, uz pomoć međunarodne zajednice, mediji uspeti da se razviju.\nDirektor i jedan od osnivača crnogorskih „Vijesti“ Željko Ivanović USAID-ov Program za pomoć medijima na Balkanu smatra značajnim, s obzirom na situaciju koja vlada na tržištu u regionu i na značaj digitalnih medija.\nReč je o trogodišnjem Programu koji će USAID primeniti u pet zemalja Balkana.\nProgram je vredan sedam miliona dolara, kroz američke organizacije FHI 360 i Internjuz.\nProgram će, navodi se, omogućiti da mediji koji je dobiju u BiH, Kosovu, Makedoniji, Crnoj Gori i Srbiji postanu konkurentniji na lokalnom i regionalnom tržištu, te da ojačaju održivost nezavisnog medijskog sektora širom regiona.\nProgram će to omogućavati time što će medijskim kućama i partnerima osigurati značajnije i stabilnije resurse, kako bi postali održivi, angažovali širu publiku, proširili svoj domet u regionu i podstakli jača partnerstva s ciljem unapređenja rešenja o pitanju zajedničkih izazova, posebno u digitalnom prostoru, saopšteno je iz USAID-a.


Tanjug 24. februara 2020. 19:22\nBEOGRAD – Na današnjoj sednici Komisije za spomenike i nazive trgova i ulica Skupštine grada Beograda, usvojene su inicijative da se podignu spomenici Raši Popovu, Matiji Banu, Teodoru Jankoviću Mirijevskom, kao i inicijativa za podizanje spomenika „Večna vatra“.\nGradski urbanista Marko Stojčić, u svojstvu građanina, podneo je inicijativu da srpski književnik, publicista i glumac Raša Popov dobije spomenik i plato na prostoru između zgrade Gradske uprave u ulici 27. marta i stambene zgrade kod broja 33.\nČlanovi Komisije usvojili su i inicijativu Gradske opštine Čukarica, da se ispred zgrade ove opštinske institucije podigne spomenik Matiji Banu.\nBan je po mnogo čemu povezan sa Banovim brdom, pa su građani ovog dela grada želeli da mu se na neki način oduže. Ovu inicijativu podržalo je i Udruženje Starih Čukaričana.\nNa sednici je usvojena i inicijativa Gradske opštine Zvezdara da se podigne spomenik Teodoru Jankoviću Mirijevskom, a i da taj park ponese ime ovog prosvetitelja.\nMirijevski vodi poreklo iz tadašnjeg sela Mirijevo, sadašnjeg naseljenog mesta u Beogradu. Bio je veliki racionalista, prosvetitelj i za vreme njegovog života doživljen je procvat građanske svesti. Svom imenu i prezimenu dodao je Mirijevski, kako bi na taj način zadržao svoje poreklo koje vodi iz sela Mirijeva.\nČlanovi Komisije usvojili su inicijativu Ruskog centra za nauku i kulturu „Ruski dom“ da se podigne skulpturno-arhitektonska kompozicija „Večna vatra“ na spomen groblju „Oslobodiocima Beograda“.\nAutor idejnog rešenja je akademik Ruske akademije umetnosti Andrej Tirtišnjikov.\nSpomenik će biti izrađen od prirodnog kamena peščara, koji je već korišćen za izradu Spomen groblja „Oslobodiocima Beograda“, na koji način će biti zaštićena istorija i tradicija tog mesta. Predviđen je i ispis na samom spomeniku koji bi glasio „Niko nije zaboravljen, ništa nije zaboravljeno“.\nNa sednici Komisije usvojena je i inicijativa građanke Snežane Janić Lukinović i Odbora Međunarodnog filmskog festivala FEST i gradske ustanove kulture Centra beogradskih festivala, da jedna ulica u Beogradu ponese ime Milutina Čolića.\nMilutin Čolić je jedan od osnivača najznačajnije filmske manifestacije u zemlji i manifestacije od posebnog značaja za Grad Beograd – Međunarodnog filmskog festivala FEST.\nUsvojena je i inicijativa Gradske opštine Rakovica da deo Podavalske ulice od broja 60 do broja 110 ponese ime Svetog Vladike Nikolaja Žičkog.\nU obrazloženju samog predloga stoji da je inicijativa zasnovana na osnovu zahteva građana iz naselja Resnik, jer postojeća ulica Podavalska od broja 60 do broja 110 direktno vodi ka crkvi Svetog Vladike Nikolaja Žičkog.\nNaseljeno mesto Resnik je jedna velika celina. Pri kraju je proces izgradnje crkve Svetog Vladike Nikolaja Žičkog. Deo ulice koji bi poneo ime srpskog sveca čini središnji deo Resnika i građani su se dugo udruživali i želeli da dobiju jednu ulicu koja vodi do same porte crkve, a koja bi ponela ime Svetog Vladike Nikolaja Žičkog. Ovo je vrlo značajna inicijativa za gradsku opštinu Rakovica, ali i za ceo Beograd, istakla je Nataša Nikolić, član Komisije.\nNa sednici Komisije usvojena je i inicijativa Kuće legata da se postavi spomen-ploča velikoj srpskoj slikarki Ljubici Cuci Sokić, na fasadi zgrade u ulici Braće Jugovića, gde je i stanovala, navedeno je u saopštenju.


JASNA AVRAMOVIĆ PONOVO POTROŠILA PARE, A GRAĐANI OSTALI BEZ USLUGE\nBy\tePodunavlje Avgust 22, 2019\t0\nDa se novcem iz lokalnog budžeta malo toga radi u Smederevu od kako je na čelu grada Jasna Avramović dobro je poznato, ali je problem što iza nje ostaju i poluzavršeni projekti finansirani iz donacija ili sredstvima Evropske Unije, a koji ni dan danas nisu u funkciji.\nUpravo je to slučaj sa postrojenjem i kanalizacijom u Malom krivaku, čiji je završetak svečano označen početkom juna, a kojim je trebalo da bude rešen problem sa odvođenjem otpadnih voda u ovom romskom naselju. Sredstva u iznosu od milion evra obezbedila je Evropska unija, dok je grad izdvojio 282.734,24 evra.\nRadovi na izgradnji postrojenja privedeni su kraju, doduše, uz probijanje rokova, kao i kanalizaciona mreža ukupne dužine oko 4,5 kilometara, ali još uvek nisu izvršena priključenja, pa bi moglo da se desi, da u slučaju obilnijih padavina, ovaj deo grada ponovo bude pod vodom.\nKako je ranije objašnjeno reč je o specijalnom vidu kanalizacije sa vakuumskom stanicom, namenjen uslovima ravničarskih terena, gde nema dovoljnog pada da se gravitacijom radi odvodnjavanje, koje treba da omogući da na ovom prostoru ne bude nikakvih poplava ni nagomilavanja vode.\nNezvanično, jedan, u nizu problema je to što je sam projekat po kojem je sve rađeno, izgledao kao da je namenjen nekoj drugoj lokaciji, pa samo „prenesen“ na ovaj teren, zbog čega je tokom radova bilo dosta prepreka, i fizičkih i pravnih. Zbog nerešenih imovinsko-pravnih odnosa, nema upotrebne dozvole, a dodatni problem je to što bi svako, od 329 domaćinstava trebalo da plati ptiključak na ovu mrežu, za šta nemaju dovoljno sredstava.\nTako je, za sada, sve ostalo na „simulaciji“ rada postrojenja demonstriranoj prilikom svečanog otvaranja, dok će više od 2.500 žitelja ovog dela grada, na prave efekte morati da sačeka.\n« VIRTUELNA FONTANA ODLAZEĆE GRADONAČELNICE AVRAMOVIĆ GRADONAČELNICE, GDE SU PARE IZ “GRANDA”!? »\nSkupština Grada Smedereva zakazana za petak\nJun 01, 2021 Vesti\nNastavak vakcinacije bez zakazivanja u Velikoj Plani\nSMEDEREVSKA PALANKA: Projekat podrške učenicima iz romske za…\n"Nušićevi dani" od 13. do 20. juna\nAutom uleteo u benzinsku pumpu


Trumpove kritike na račun NATO saveza\nTurneja predsjednika SAD, Donalda Trumpa, po četiri evropske zemlje saveznice, dočekana je sa nespokojstvom među saveznicima zbog rizika od štete koja bi mogla da bude napravljena decenijama starom NATO savezništvu.\nSaveznici takođe brinu zbog potencijalnog "zagrljaja" Trumpa sa ruskim predsjednikom Vladimirom Putinom tokom samita u Helsinkiju.\nPut koji je započeo u utorak u Birselu takođe će odvesti Trumpa u London, gdje vlada premijerke Therese May prolazi kroz previranje zbog planova za izlazak iz Evropske unije.\nTrump, sa svoje strane, pritiska NATO zemlje da ispune svoje ciljeve trošenja dva posto svog bruto domaćeg proizvoda na odbranu, do 2024.\nNa Twitteru, Trump je rekao: "SAD troše mnogo puta više od bilo koje druge zemlje, kako bi ih štitile. To nije fer za poreske obveznike u SAD. Mi gubimio 151 milijardu u trgovini sa Evropskom unijom. Obračunavaju nam velike tarife (i barijere)!".\nTokom svoje predsjedničke kampanje, Trump je najavljivao da bi mogao da brani samo one NATO zemlje koje ispunjavaju svoje obaveze. Nastavio je da kritikuje NATO zemlje za neplaćanje svog dijela troškova.\nNATO procjenjuje da će 15 članica, što je preko polovine, dostići referetnu tačku do 2024., sudeći po trenutnim trendovima.\n"Sjedinjene Države troše više na NATO od bilo koje druge zemlje. To nije fer, niti je prihvatljivo", tweetovao je Trump u ponedjeljak, insistirajući da na tome da NATO služi Evropi "mnogo više nego SAD".\n"Povrh svega, Evropska unija ima trgovinski suficit od 151 miliona sa SAD, sa velikim trgovinskim barijerama uvedenim na američku robu. NE!", protestovao je on.\nTrump, koji je uporedio glasanje za Brexit i izlazak iz EU sa svojim izborom, po prvi put će otputovati u Britaniju u burnom trenutku za premijerku May. Naime, ministar inostranih poslova Boris Johnson i ministar za Bewxit, David Davis, podnijeli su ostavke u nekoliko sati jedan za drugim, u znak protesta zbog njenog plana.\nOčekuje se da će Trumpova poseta izazvati velike proteste u Londonu i drugdje po Britaniji.\nTrumpov jednonedjeljni put po Evropi nastaviće se u Škotskoj, prije nego što ode na samit u Helsinski sa ruskim predsjednikom Vladimirom Putinom, čiju su zemlju obavještajne agencije SAD optužile za miješanje u predsjedničke izbore 2016., kako bi pomogla Trumpovu pobjedu.\nSastanak će biti pomno nadziran kako bi se vidjelo da li će Trump ukoriti ili prigrliti Putina, koji je učestalo negirao optužbe za miješanje u izbore, uprkos tome što su dokazi pokazivali suprotno.\nSAD: Zabrinutost da bi Trump mogao povući zemlju iz NATO saveza